
Partea întâi 


Oamenii care au ieşit la rând astăzi, literați, oameni politici, 
artişti şi alţii, în țara Moldovei, sunt acei tineri care cu vro 
douăzecide ani mai înainte era cunoscuți sub nume de 
nemți, sau capetestropşite, şi cu denumirea de franțuzi, 
introdusă mai târziu. Nici olimbă în lume nu are un cuvânt 
destul de puternic, ca să exprimedisprețuitoarea semnificare 
a numelui de franțuz, cu care uniibătrâni din Moldova 
porecliseră tinerii de pe la 1835, oamenii deastăzi. 

Acei bătrâni, ce se născuseră în giubele şi caftane, încet câte 
încet au părăsit lumea, şi câmpul a rămas nemților şi 
franțuzilor. 

Curioasă nălucire omenească!... Deşi un pătrar de veac 
aproape a trecut de atuncea, totuşi urmăm a ne chema 
tineri, şi ni se parecă suntem copilaşii cu plete lungi de pe la 
1835; tot ne îngâmfămcu denumirea de bonjurişti, poreclă 
iscodită la 1848. Dar vai detinerimea aceasta şi de tinerețile 


acelei tinerimi! Franțuzii şi nemţii de la 1835, bonjuriştii de 
la 1848 sunt albi, suri, şi cei mai mulți învârsta celor ce 
erau bătrâni pe când am răsărit noi. 

Oamenii de astăzi uită că nu am avut tinereţe! În ziua 
răsăririi lor, pe la 1835, cel mai tânăr din ei era mai bătrân 
încă decât celmai bătrân din bătrâni, fie cel bătrân din 
vremea celor întâi nemțţi!...şi de la 1835 până la 1855, adică 
într-un curs de 20 de ani, maimult a trăit Moldova decât în 
cele de pe urmă două veacuri. Viațapărinților a trecut lină 
ca un râu ce curge prin livezi şi grădini şi sepierde fără vuiet 
în Siret. Pe cât erau ei departe şi străini de voiniciice dorm 
la Valea Albă, pe atâta ne-am născut şi noi străini şi departe 
de dânşii. Întâmplările lumii de primprejur mureau la 
granițațării; vălmăşagul veacului îi găsea şi-i lăsa liniştiți... 
Ei au deschis ochii într-un leagăn moale de obiceiuri 
orientale; noi am răsărit în larma ideilor nouă; ochii şi 
gândul părinților seîndreptau la Răsărit, ai noştri ochi stau 
întiți spre Apus! 

Este o vorbă țărănească: Săracu Ştefan-vodă, unde-i să 
vadă!... Îmi închipuiesc câteodată că a ieşit din mormânt un 
urmaş, unvornic de la Ţara de Sus, un bioer de Orhei, un 
hatman adevărat,un căpitan de târg, sau măcar cel mai 
ascuns postelnic din Adunarea ţării, care a iscălit dezrobirea 
vecinilor la 1772, în biserica Treilerarhilor. Oare hatmanul 
acela ar putea să-şi cunoască urmaşii înmoldovenii de 
astăzi? Hainele, năravurile, pământul au luat prefacere, 
până şi limba, până şi numele! Ştefan-vodă s-ar crede în 
altățară. Pentru odihna sufletului său n-aş dori să mai vie 
Ştefan-vodă,chiar şi de ar fi cu putință. Ce ar face el pe un 
pământ unde n-a mairămas urme de umbra lui măcar?... 
Vorba lui nu mai este limbajulnostru... Strănepoții 
Urecheştilor, Dragomireştilor, Movileştilor i-arzice în versuri, 


în ode şi în proză: Eroule ilustru! trompeta gloriei tale 
penetră animile bravilor romani de admirăciune grandioasă 
şi neindefinisabilă pentru meritul neîninvincibilităciunei 
tale!!...” — lacare lucruri frumoase, deşi neinteligibile pentru 
dânsul,  Ştefan-vodă,bietul! ar  holba ochii lui cei 
înfricoşători... şi s-ar culca iarăşi înmormânt... Mi-e teamă 
că în ziua de pe urmă, când trâmbița cereascăne va chema 
la judecata cea mare, nu ne vom putea înţelege custrămoşii 
noştri, nici în limbă, nici în idei. 

Unde-i Ştefan-vodă să ne audă!Să spun drept, risipirea cea 
iute a trecutului mă pătrunde de jale!... lupta dogmelor 
nouă a năruit risipă peste risipă în societatea 
moldovenească aşa de grabnic şi de temeinic, că ni se 
parecă nu au putut fi alte lucruri şi alte obiceiuri decât 
aceste de astăzi.Jalea mea nu este însă că au trecut, dar că 
au trecut fără a-şi lăsatestamentul; repejunea cu care s-a 
stins trecutul dintre noi estejudecata cea mai înfricoşată a 
acelui trecut! Ce este vrednic de trăitnu moare!... Unde sunt 
faptele de la 1772 până la 1835, care vorrămânea drept fală 
şi folos în cronicile țării?... Unde sunt numele neuitate de 
popor?... Trecutul e mort şi de tot mort! Dar mai înaintede a 
arunca țărâna vecinică pe sicriul lui, să-l mai privim 
puţin...Nu se întâmplă adeseori într-o casă un mort pe care 
în viața lui nu-liubeau casnicii?... Copiii, însă, rudele, 
vecinii se strâng, privescîncă o dată la el, îşi aduc aminte de 
bunele răposatului şi îl petrecla groapă cu un frumos şi 
creştinesc: „Dumnezeu să-l ierte”. 

Să zicem şi noi, Dumnezeu să ierte trecutul! Însă, ca vecinii 
şi rudele, să luăm aminte ce a avut bun răposatul. 

Suntem de ieri; putem încă să ne amintim câteva din 
obiceiurile copilăriei noastre, obiceiuri ce nu vor trece la 
copiii noştri...Adevărat, avem inimă moldovenească, dar am 


fost copii în doi peri:ne-am născut în Moldova bătrână, am 
supt străinătatea; deşi capulne este de neamț sau de 
franțuz, avem o datorie firească de a arunca câteva flori pe 
mormântul trecutului. Va veni vremea, dacă n-aşi sosit, în 
care şi noi, tinerii de pe la 1835, tinerii şi bonjuriştii suride 
astăzi vom fi chemaţi bătrâni; vom fi judecaţi, nu după ceea 
ceam făcut, dar după ceea ce mințile strechiate vor socoti că 
a trebuitsă facem; vom fi osândiți nu după greutatea luptei 
şi a vremii deatuncea, ci după patima partidelor şi după 
placul opiniei mulțimii.Umbra trecutului, ce întunecă când 
şi când o parte din viața noastrăzilnică, se împrăştie. 
Moldova veche mi se înfăţişează ca o păduredeasă şi mare, 
unde toporul a tăiat iute în dreapta şi în stânga.fără a fi 
încăput vremea de a curăţi locul. Plugul, adică 
civilizația,stârpeşte pe fiecare zi rădăcinile şi preface codrul 
în curătură,curătura - în lan frumos, iar lanul - în câmpii 
roditoare... Laziua judecății, noi ne vom măguli că am fost 
toporaşii muncăi, iarstrămoşii noştri, cu ce să se mângâie, 
sărmanii! Florile care aş vreasă arunc, le-aş culege nu 
numai în viața politică a trecutului, darîn cele multe 
obiceiuri casnice din care unele ne-au legănat în faşă,şi de 
care părinţii noştri se rezemau în ziua luptei!... Multe din 
eleau rămas, dar, sărmanele! ruşinoase şi ascunse. 
Franțuzii zic că oamenii cei mari nu au nici părinți, nici 
urmaşi!... Poate am putea să zicem şi noi ca dânşii, deşi nu 
suntem mari. Nimica nu mai leagă Moldova de astăzi cu 
trecutul, şi, fărătrecut, societățile sunt şchioape. Naţiile care 
au pierdut şirul obiceiurilor părinteşti sunt națţii fără 
rădăcină, nestatornice sau, cumse zice vorba cea proastă, 
nici turc, nici moldovan; limba lor şiliteratura nu au temelie, 
şi naționalitatea atunci este numai oînchipuire politică. 
Obiceiurile părinteşti au părăsit clasele cultivate; aceste 


clase s-au depărtat de fizionomia poporală precât s-au 
depărtat  detradiţiile boiereşti... Să nu ne înşelăm: în 
Moldova, astăzi, existăcinuri, dar boieri nu mai sunt!... avem 
proprietari, amploiaţi, bogați, speculanți, poeţi, avocați, 
profesori, alegători, oameni mai bine saumai rău crescuți... 
Cine şi-ar mai zice astăzi om de casa cuiva?Credinţele, 
vorba erau una la boier şi la plugar; acea legătură s- 
aîntrerupt! o prăpastie adâncă desparte astăzi omul nou, 
poreclitboier, de popor, şi prăpastia aceea se cheamă ştiinţa. 
Pe cât boierulcreşte în idei şi în învățătură, pe atâta poporul 
rămâne în urmă. Învremea trecută, boierul vorbea, trăia cu 
țăranul, precum ar fi vorbitcu alt al său necăftănit; se 
înțelegeau amândoi în limbă şi în idei;astăzi îl înțelegem cu 
inima numai, şi trebuie să învăţăm limba lui.El nu mai este 
pentru noi decât un capital sau o studie morală 
saupitorească. Părinții nu cunoşteau studia pitorească... 
Avem dar odatorie sfântă, firească şi naţională a culege 
odoarele vieții părinteşti.Nenorocirea literaturii, pedantă în 
condei, pedantă în forme, pedantă în idei, care îneacă şi 
omoară în țările româneşti dezvoltareaspiritului şi a 
închipuirii, vine din pricina neştiinței limbii şi atradiţiilor 
părinteşti; literatura aceasta nu are rădăcină, nici dăroadă. 

Când Dragoşii şi Răduleştii literaturii au descălecat pe 
țărmurile române, nu au întins urechile să audă de unde 
bate vântul, celimbă vorbeau şi ce vorbe spuneau românii; 
nu au auzit răsunândcimpoiul prin văi; nu au ascultat nici 
jalea, nici bucuria cântecelor; nu au apipăit inima lăutei... 
Rădeştii şi Drăgoşeştii, fugari de laTurnul Babilonului, 
vorbeau latineşte, unii italieneşte, alții nu ştiaunici o limbă, 
alții  galiceşte... cum puteau ei să înțeleagă 
româneasca,adică: o limbă plămădită două mii de ani în 
lacrimi, în sânge încăutătura stelelor şi a naturii? În loc de a 


zidi o literatură cu materialul naţiei, ne-au adus haosul 
păcătos al poeţilor, al învățațţilor, altehnologiştilor, al 
gramaticilor imperiului răsăritean, care alergauviața lor 
întreagă după un cuvânt nou, o regulă ingenioasă, o 
logogrifă; şi ne-au prefăcut pe noi, românii ardeleni, 
moldoveni şibucureşteni, în Trisotinii şi Vadiuşii veacului al 
XIX-lea. 

Dumnezeu îşi va face milă cu noi şi va trimite vreun 
Champollion ca să tălmăcească urmaşilor noştri operele şi 
limbile ce ne-au adus Drăgoşeştii şi Rădeştii aceştia. 

Dacă este ca neamul român să aibă şi el o limbă şi o 
literatură, spiritul public va părăsi căile pedanțţilor şi se va 
îndrepta la izvoruladevărat: la tradiţiile şi obiceiurile 
pământului, unde stau ascunseîncă şi formele, şi stilul; şi 
de aş fi poet, aş culege mitologia română,care-i frumoasă ca 
şi aceea latină sau greacă; de aş fi istoric, aşstrăbate prin 
toate bordeiele, să descopăr o amintire sau o ruginăde armă; 
de aş fi gramatic, aş călători pe toate malurile româneştişi 
aş culege limba. 

Am ajuns departe-departe şi nu prea departe, cum zice 
cântecul. Suntem în minutul vajnic unde trebuie să facem 
chipul trecutului... 

Câţi (va) ani să mai treacă, şi hainele, limba, obiceiurile 
societății vechi de ieri se vor cufunda. Cum vom fabrica 
atunce drama sauelegia trecutului? Cu ce vom tălmăci 
istoria dacă nu cunoaştemsufletul mortului?... Ce va putea 
fi propăşirea dacă nu vom şti deunde a pornit? Ce 
mângâiere putem simţi noi, ostaşii propăşirii,dacă nu ştim 
mărirea luptei?... Ce soi de părinți vom fi dacă lepădămtoată 
moştenirea părintească?... 

Cântecele mancelor, stahiile nopților, poveştile chelarului, 
prieteşugul  ţigănaşilor, ocara şi zaharul jupânesei, 


greceascadascălului şi câte alte obiceiuri şi credințe, care s- 
au dus şi n-ormai veni, sunt legate c-o viață politică şi 
morală obştească, istoriafilozofică a vremilor trecute şi 
introducția vremii nouă. 


II 


Când îşi aruncă cineva ochii pe ceea ce se cheamă literatura 
română, puţine şi rari producții pot a-i opri cu plăcere; 
puțineîndestulează mintea şi inima: cele multe sunt 
copilării, cercări fărăformă, a cărora preț stă numai în costul 
tipografiei şi în încredereace au autorii lor că nu se pot găsi 
lucruri mai frumoase pe lume.Pentru a înțelege pe alţii, 
trebuie  gramaticile şi lexicoanele a  feliuritelor limbi 
neolatine de astăzi, sau de nu, eşti silit a ghici, cacimiliturile 
dlui R., înțelesul cuvintelor schimosite de sistemele geniilor 
noi. 

Când mă aştept la vreo idee nouă, lămurită, izvorâtă din 
mintea română şi scoasă la lumină în limba română, îmi 
aduc aminte că ideea aceea am citit-o în autori francezi sau 
nemți, cu deosebireaînsă că aceştia o exprimaseră lină, 
frumoasă, fără silă, şi ai noştri oprefac în logogrif. Unul 
preface toată limba în iune, altul în ţie, altul în iu, altul în 
înt... de nu ştii cum să te întorci între acestepatru puncturi 


cardinale ale gramaticilor. 

Nu mai este iertat românilor a grăi româneşte, sub osândă 
de ignoranță; o mare parte din acei ce se încerc a scrie şi-au 
dat cuvântula schimosi ce este, şi mulți vroiesc a face o 
limbă nouă: cei procopsiţi,sub cuvânt că sunt procopsiți şi 
au idei, cei neînvățaţi pentru cădoresc să pară învățați; nici 
unul nu gândeşte că limbile se fac prin vreme, prin scrieri 
bune, după rândul şi spiritul naționalităților!'Adevărat, 
nevoile nouă cer mijloace nouă, şi ideile nouă au 
trebuințăde cuvinte nouă, dar nevoia trebuie să le deie la 
iveală, să le creezeşi să le împământenească. Să fim siguri 
că unde ne-a trebui uncuvânt, nevoia îl va iscodi, nu după 
sistema cutăruia sau a cutăruia,dar după logica limbii, pe 
care nu o fac nici învățații, nici lexicoanele. 

În veacul al XVI-lea, când Europa era la punctul unde 
suntem noi de vreo douăzeci de ani, la renaşterea ştiinţelor 
şi-a artelor,pedantismul amenința limbile de o soartă ce are 
multă asemănarecu soarta limbii noastre. Latinismul îneca 
spiritele; neologismulținea loc de talent; iscodirea de cuvinte 
era geniul! Cu cât o carteera plină de sisteme, cu cât era mai 
neînțeleasă, cu atâta se păreamai frumoasă şi mai sublimă! 
Pedanţii se felicitau unii pe alții... eraepoca lor!! Pe acea 
vreme trăia Rabelais, un om care ştia latineşte,dar vorbea 
curat franțuzeşte; cum s-ar zice astăzi la noi, un om cear şti 
franțuzeşte, dar ar vorbi, cu toate acestea, româneşte. 
AcestRabelais râdea de pedanţi, care despoia mereu 
latineasca vrând aschimosi franțuzeasca. De s-ar ivi pe 
țărmurile Dunării un Rabelais, nu s-ar ruşina să zică şi de 
noi că despoiem franțuzeasca, casă schimosim româneasca. 
Nu este din cale-afară a înmâna autorii ardelo-româno- 
moldoveni la limba franceză din veacul al XVI-lea; mulți din 
dlor vorsocoti că-i o furătură sau o împrumutare din 


sistemele şi scrierilevestite de astăzi; de pildă: 

— Mon ami, d'ond viens-tu a ceste heure?L'escholier lui 
repondit: De l'alme, inclyte et celebre accademie que l'on 
vocite Lutece. 

- Qu'est-ce f dire? dit Pantagruel f un de ses gents. 

- C'est, — repondit-il, — de Paris. 

- Tu viens donc de Paris? — dict-il. — Et f quoi passez vous le 
temps, vous aultres, messieurs estudiants au dict Paris? 
Repondit l'escholier: - Nous transfretons a sequane au 
dilucule et crepuscule; nous deamboulons par les compites 
et quadrivies de lurbe; nous despumons la verbocination 
latiale, et, comme verisimilesamorabonds, captons, la 
benvolence de lomnijuge, omniforme omnigene sexe 
feminin.” 

Au trebuit limbii franceze două veacuri pentru a se descurca 
de barbarismul pedantismului! I-au trebuit un şir de oameni 
ca Rabelais, Pascal şi autorii al XVII-lea şi al XVIII--lea veac, 
pentru a securăți de latinism şi de italienism, şi a se pune 
pe calea ei. 

Ce este literatura de nu chiar expresia vieții unei nații? 
Înrâurirea literaturilor, ca să fie dreaptă şi legiuită, trebuie 
să iasă din gradulcivilizației, din aplecarea națională, din 
înrâurirea stării morale,sociale şi politice; toate aceste 
elemente trebuie să se înşire delaolaltă. Când un popor 
moare, puterea literaturii lui este moartă;rămâne numai o 
rezervă de idei, care nu sunt ale nici unui poporîndeosebi, ci 
ale omenirii întregi, fără deosebire de timpuri; iar forma 
veche întrebuințată la lucrul nou nu-i alta decât o jucărie. 
Cineîntrebuinţează forma literaturilor vechi învie poporul 
acel mort cugândul şi cu năravurile lui, căci literatura nu 
poate fi decât hainaunei ființe. 

Dar ce este pentru națiile ce se rătăcesc în întreitul 


pedantism al formei, al cuvintelor şi al momițăriei străinilor? 
De mirare este că românii au început cu pedantismul, când 
pilda națţiilor putea să le fie de învățătură. Italienii, spaniolii, 
franțuzii  s-audezbătut veacuri întregi în  faşele 
pedantismului de tot felul, pânăce, în sfârşit, şi-au luat de 
seamă că al XIX-lea veac după Hristos nuseamănă cu al 
XIX-lea veac înainte de Hristos; că credințele au 
luatprefacere şi întindere, că amestecarea noroadelor a 
amestecat ideileşi a alcătuit odată cu noi nații şi limbi noi, 
după întâmplările noiale omenirii. Veacul al XVI-lea, zis al 
Renaşterii, nu-i alta decâtreacţia lumii în limbi, ştiinţe şi 
credințe, şi răscoala  spirituluipopoarelor în contra 
pedantismului. Ce ni s-ar părea oare să întâlnim 
Pedantismul are multe ramuri, dar nici unul nu-i mai aprig 
ca pedantismul cuvintelor, pentru că-i cel mai uşor... 
Cuvântul e bogățiacelor săraci, fără de învățătură. lată 
câteva rânduri dintr-o broşurăfranțuzească scrisă de un 
român vestit, după o tălmăcire şi ocomparație a două limbi, 
în chipul următor: italieneşte româneşteCampidoglio 
Capitoliu Nazione Națio Razione Rațio 

Urmează broşura astfel: „Quelques citations mettront f 
mčme de comparer et d' apprécier les ressources de la 
langue roumaine”; de pildă: Italieneşte Chiama gli abitator' 
delle ombre eternell rauco suon della tartarea tromba! 
Româneşte Cheamă locuitorii eternelor umbreRaucul sunet 
tartareei trombe! 

Altă pildă: „Lorsque du créateur la parole fécondeDans une 
heure fatale eut enfanté le mondeDes germes du chaos...” 
(Lamartine - Le Désespoir) 

Româneşte Când vorba mundiferă c-o ură creatoareA zis să 
fie lumea într-o fatală oareDin germenii lui Haos... (Eliad — 
traducție) 


"En faisant une inversion littérale de la traduction 
roumaine, nous laissons M-r de la Lamartine juger la quelle 
de ces deux languesctait la plus capable d'exprimer sa 
pensée, lorsqu'il entonna le chantdu Desespoir...” etc. (sic!). 
Cred că cea mai înțeleaptă limbă este limba care ajută pe 
om a-şi tălmăci gândul într-un chip ca toți ascultătorii să-l 
poată înţelege.Nu ştiu dacă dl Lamartine s-a pătruns de 
frumusețea  tălmăcirii,dar mulţi din noi, care suntem 
români, mărturisim în cuget curat şiîn frica lui Dumnezeu, 
că nu înțelegem nimica. Autorul limbilortranscrise aice este 
autorul şi născocitorul unei limbi scoasă la lumină din 
germenii lui Haos, întemeiată pe o gramatică în io şi 
unlexicon de asemene... Alte naţii au lexicoane ca arhive a 
limbilor;nouă, românilor, ne trebuie lexicon ca să putem 
înțelege ce setipăreşte în româneşte, şi când zic lexicon mă 
înşel: avem limba,gramatica, operele şi lexiconul dlui E.; 
avem limba, gramatica, operele şi lexiconul dlui L.; avem 
gramatica şi limba dlui B.; avem gramatica şi operele dlui S. 
şi alte multe limbi, toate sprijinite pe gramatici, opere şi 
lexicoane... 

Rătăcirea dlui Lamartine prin literatura română îmi aduce 
aminte de o producţie care a făcut oarecare senzație în 
vreme: istoria unei călătorii prin sălbăticimile Ceahlăului. 
Autorul spune cu o mirare naivă că a găsit, sub un munte, o 
fântână frumoasă, cuapă limpede ca cristalul, în care se 
jucau naiadele; care fântână ocheamă păstorii cu pietate, 
fântâna Lamartină. Noi, cu mai marepietate încă, am 
călătorit pe urmele călătoriei şi ne-am încredințatcă autorul, 
plimbându-se pe Ceahlău, l-a prefăcut în Parnas, şi căpe 
Martin, un urs vestit în munți, l-a luat drept dl Lamartine. 
Limba şi pilda dlui I. R., fântâna lui Martin etc. nu sunt 
lucruri nicitrainice, nici serioase. Una se cheamă o voinică 


iubire de faptelesale, cu o nemărginită dragoste pentru copiii 
sistemului ce a născutcu o ură creatoare; episodul lui 
Martin este o fantezie poetică, cemiroase de departe a 
mitologie. 


III 


Într-un ţinut al Ardealului se ivi la 1848 o zi frumoasă pe un 
câmp întins, unde patruzeci mii de români stau să asculte, 
sub aripile unui steag în trei culori, cuvântul Inteligenției 
ardelene. Moldovenişi munteni, pribegi ai tulburărilor din 
Ţări, priveau cu bătaie de inimă adunarea, oştită grămadă 
câte grămadă, după satele şi ţinuturile de unde veniseră 
oamenii. Un popor întreg, de acelaşi port şi aceeaşi limbă ca 
şi a poporului nostru, sta măreț în lumina soarelui, şi 
printre sucmane se vedeau amestecate multe surtuce; 
aceste surtuce acopereau piepturile tineretului de frunte 
ieşit din Blaj şi din şcoalele Ardealului, tineret cu mare curaj 
şi mare iubire de neamul românesc! Multă mirare insufla 
pribegilor spectacolul frăției curate între surtuce şi 
sucmane; frăție nu numai de sânge, dar frăție în trai şi în 
obiceiuri, şi în toate relațiile. Societatea în Principate, ca 
toate societățile vechi, este întemeiată pe nepotriviri, pe 
interesuri ce se prigonesc şi pe ierarhii; ardelenii, tolerați 


numai pe pământul ce-l ocupau până la 1848, şi privind cu 
duioşie de peste munți la Țări, adică la Moldova şi Valahia, 
alcătuiau numai o familie, şi o familie patriarhală. Noi, 
moldovenii, treptați de întâmplările istoriei, mazili, neamuri, 
bresle, gloate, boieri şi feciori de boieri,vițe prăpădite în 
întunericul  descălecării, nu putem forma o familie 
patriarhală ca acea ardeleană de la 1848. Pribegii dar, 
înfățişătorii luptei în Principate, ai egalităţii drepturilor, iar 
nu a oamenilor,urmară cu ochii plini de mirare uimitoare 
frăția aceasta, şi mai că,într-un minut de înfocare, ar fi dorit 
să nu se fi născut feciori deboieri. 

În ziua aceea frumoasă un lucru însă lipsea pe câmpul 
Blajului... limba!... Inteligenţii, frați şi fii ai miilor de români 
adunați, de pe tribunele Câmpului Libertăţii, nu vorbeau 
româneşte, şi vântul învietor al acelei zile mărețe purta pe 
deasupra capetelor o babilonie de cuvinte stropşite şi 
smulse din latineşte pe care bieții români nu le înțelegeau 
nicidecum, deşi le primeau ca semne de mântuire zicând: „o 
fi, dar... aşa o fi!” 

Într-o sută sau două de inteligenţi ce se aflau atunci la Blaj, 
numai pe doi bărbaţi i-am auzit grăind româneşte cu 
românii, şi aceştia, când îi ascultau vorbind, strigau: „aşa! 
aşa e!”, iar nu „ofi... aşa o fi!” Unul din acei doi zicea: 
„Ungurii vreu Unio!... Ştiţi cevrea să zică Unio? Vrea să zică 
că pân'acum ei ne-au încălecat pe păr şi acum vreu să ne 
puie şi şaua în spinare!” Al doilea striga:”Uitaţi-vă pe câmp, 
românilor! - Suntem mulți ca cucuruzul brazilor, suntem şi 
tari, că Dumnezeu e cu noi!” — Dintre aceşti doi români, care 
grăiau româneşte, ungurii l-au spânzurat pe unul, iar pe 
celălalt românii l-au numit cu fală împăratul munților. 

Fraţii ardeleni se fălesc că au fost deşteptătorii României şi 
restauratorii limbii; adevărat este că sistemele limbistice s- 


au născut în şcoalele latine din Ardeal; de acolo, peste 
munți, ca un puhoi,s-au revărsat în şesurile noastre şi au 
dat mâna cu pedantismul moldo-român. Pedantismul 
moldo-român, mai mult superficial, a produs o literatură 
fără viață, expusă criticii, şi care niciodată nu va câştiga 
dreptul de împământenire în sânul unui neam ce a 
improvizat minunatele balade (cântece bătrâneşti), culese şi 
scoasela lumină de V. Alecsandri. Gramaticii ardeleni 
socotesc că scăparea şi fericirea României stau numai în 
sistemele limbistice; de aceea ardelenii s-au osândit a se 
împărți desăvârşit în două națţii: una,latinească, a doua, 
românească; de aceea nici o carte nu se tipăreşteîn Ardeal 
care să poată fi citită şi înțeleasă de toată românimea. 
Priveliştea adunării de la Blaj, auzirea cuvintelor româno- 
latine ce s-au rostit pe Câmpul Libertăţii şi citirea scrierii 
dlui A. Papiul(Istoria românilor din Dacia superioară) ne-au 
întemeiat în ideea că sistemele limbistice au ameţit capetele 
multor români cu cap,încât aceştia par a nu mai şti nici 
scrie, nici grăi. 

Istoria dlui llariu e personificația unui sistem; această 
istorie nu poate sluji de învățătură românilor, căci sistemul 
limbii îneacăsujetul. Dacă şefii nu vorbesc limba soldaților, 
dacă învățații şi autorii nu scriu pentru popor, apoi de ce 
mai pierd vremea în vorbe şi în scrieri neînțelese? 

Nu zic nimica despre spiritul duşmănos al Istoriei 
românilor..., socot însă că e vremea ca să ne oprim pe 
această cale de partide; de mult ce ne vom lăuda, de mult ce 
vom huli celelalte neamuri,românii vor socoti că sunt buni şi 
mari din născare, şi se vor acufunda iarăşi în somnul lor 
adânc. 


De mult caut a-mi da seamă de haosul limbistic din Ardeal, 
şi nu izbutesc decât a mă pierde într-un haos de gândiri. 
Asemenea anomalie nu ar fi de mirare în Principate, unde 
treptarea poporului, întemeiată de îndelungată vreme, şi 
împrejurările politice au putut aduce instituţii şi elemente 
felurite din toate părţile, unde educarea cu totul franceză, 
de treizeci ani încoace, a putut aduce în rătăcire forma şi 
stilul scriitorilor, precum educaţia grecească a veacului 
trecut a lăsat urme vederate. Dar Ardealul nu ne poate da 
tălmăcirea istorică a rătăcirii sale, şi este greu de înțeles 
cum o familie patriarhală, unită într-un singur gând, 
sentimentul nenorocirii sale, a ajuns la comedia limbistică 
de pe câmpul Blajului! Cu durere o mai spunem o dată, 
Blajul a fost o tribună unde multe din căpetenii păreau a se 
lupta mai mult pentru un sistem scolastic decât pentru 
drepturile neamului românesc. 

Când şi cum au răsărit sistemele?... Veacul al XVIII-lea a 
dat ardelenilor doi autori româneşti: Şincai şi Petru Maior. 
Şincai, deşi pe ici-cole se încearcă cu limba, însă, dedat cu 
cronicarii români,este român în limbă, în idei, până şi în 
formă; cevaşi din măreaţa simplitate a cronicilor noastre se 
revarsă în Cronica românilor a sa. 

Petru Maior, ce trece în opinia ardelenilor înaintea lui 
Şincai, deşi încă român, dar se uită cu dragoste la limba 
latină şi lucrează la deschiderea erei aste nouă care nu a 
produs nici o carte românească. Pildele vor arăta mai bine 
ceea ce vroim a spune decât cuvintele; iată cum scrie Miron 


Costin în Letopiseţul Moldovei:"Începutul țărilor acestora şi 
a neamului moldovenesc şi muntenesc şi în țările ungureşti 
cu acest nume de români, până astăzi, deunde sunt veniți 
întru aceste părți de pământ, a scrie multă vreme la 
cumpănă au stătut cugetul nostru. Să încep ostenea la 
aceasta după atâtea veacuri de la descălecatul țărilor dintâi, 
de la Traian împăratul Râmului, cu câteva sute de ani 
preste mie trecute, se sparie gândul. A lăsa iarăşi nescris, 
cu mare ocară înfundat neamul acesta de o seamă de 
scriitori, este inimii durere.” 

"După multe solii ce trimisese Bogdan-vodă la craiul leşesc 
pentru soră-sa Elisafta, pre care o au cerşut, şi văzând că 
nu vrea să i-o deie, au socotit că are vreme să-şi răscumpere 
ruşinea sa desprecraiul leşesc cu sânge nevinovat, şi au 
început a strânge oaste. Ce văzând craiul unguresc vrajba 
ce intrase între dânşii, şi simțind că Bogdan-vodă face oaste 
asupra leşilor, au trimis sol pre Ştefan Teleki ca să-i poată 
împăca...”. 

Asta e limba moldovenească din al XVII-lea veac. Între limba 
aceasta şi limba lui Petru Maior şi a lui Şincai deosebirea 
este neînsemnată! 

Urmaşii lui Şincai şi ai lui Petru Maior zic: „În contra lui 
Ştefan din Moldavia se persecută plan perfid din partea lui 
Albert şi Vladislav; acela se prepara neîncetat sub pretext de 
a purcede în contra turcilor. Prefectul Transilvaniei, Dragfi, 
şi comitele Timişoarei, loza,căpătară ordine de la Vladislav 
să steie paraţi spre a intra în părțiletransalpine. Începutul 
anului R. 2250 (Hr. 1497), Albert provocăpre Ştefan să-şi 
strângă oştile spre a lucra în comune în contraturcilor, ca 
să-şi recapete Chilia şi Cetatea Albă. Acesta se dechierăa fi 
parat la toate.” Mai departe: „Sultanul, mulțemit cu 
deputăciunea ce adusese diverse daruri cu onoare, restitui 


darurile, promițândțărei pace şi moldovenilor amiciție. În 
anul R. 2258 (Hr. 1505),Bogdan peţi de la Alexandru, regele 
Poloniei, pre soră-sa Eliza de soție, însă muma-regină 
precum şi prințipesa recuzară căsătoria,fiindcă Bogdan era 
lusc! dar regina nu mai trăi mult şi muri. Atunci Bogdan, 
care ştia că aceasta fuse cauza prințipală de i se 
recuzarămâna prințipesei, reînnoi peţiciunea în al doile, însă 
căpătândrăspuns negativ, irrupse în Pocuția şi ocupă 
cetățile.” 

Trei tomuri de asemene!!! Iată cum se scrie istoria, adică o 
carte de învățătură pentru cei lipsiți de învățătură, pentru 
cei ce au nevoie de a înțelege faptele strămoşilor! Cât pentru 
românii cei învățați avem încă ceva mai frumos: 
"Definiţiunea e  substituțiunea  certor  desemnăciunii 
caracteristice în locul simplei denumiri a unui obiect sau a 
unui fapt.Attenţiunea e actul prin care aplicăm cu voinţă şi 
cu adăpărăciune una din facultățile noastre cele intelectuale 
spre un obiect determinat. Dacă aplicăciunea e internă, 
atunce vorbei attențiune se substituie vorba reflexiune. 
Attenciunea rezultă din o intervențiune energică a voinţei în 
lucrarea inteligenței.” 

Ne-aducem aminte că un om cu spirit îşi cerceta pe un al 
său nepot, de curând sosit din străinătate: „Hei... fătul meu, 
spune-mi:învârtita cum se cheamă franțuzeşte?...” — 
„Învârtision”, răspunse nepotul. Româneşte, învârtita se 
cheamă astăzi învârtăciune. 

Petru Maior zice: „Cine vra să cerce începutul limbei 
româneşti îi este de lipsă mai înainte să aibă cunoscute 
întâmplările limbei latineşti”. Ucenicii lui Petru Maior au 
răstălmăcit cuvintele dascălului; afundaţi în cărțile latine, 
colbul gimnaziilor le-a ascuns lumea; ei s-au uimit şi s-au 
împietrit în fantastice teorii, s-au uitat la materialul zidirii în 


loc de a îmbrăţişa armonia liniilor, au învățat limba într-o 
închipuire retrospectivă, în loc de a o învăţa la izvorul ei 
adevărat, la şcoala trebilor, a nevoilor şi a istoriei neamului. 
În Principate sistemele, în luptă cu lumina, cu mişcarea 
publică, cu grijile politice, cu critica, cu dispreţuirea unor 
din scriitoriicitiți, supuse a fi judecate pe teatru, s-au 
desfăcut şi se desfac din zi în zi, rămânând din ele numai o 
înlesnire pentru împământenirea cuvintelor de lipsă. 
Adevăratul spirit al deşteptării românismului a avut şi are 
cuibul său în Principate, unde elementele străine s-au ros şi 
au slujit a ne întări. Generaţia trecută, deşi legănată în 
îndoita înrâurire grecească şi a literaturii franceze din al 
XVIII-lea veac,ne-a lăsat însă pagini frumoase româneşti; 
generația de față se luptă încă în haosul sistemelor, dar 
haosul va fi învins până în sfârşit. Afară de cărți grele de 
desertații şi de argumente, Ardealul nu a dat româniei până 
acum o singură carte de închipuire şi care să răzbată 
inimile. 

De aceea socotim că literatura română se împarte astăzi în 
două şcoli: una ce îşi are cuibul în Bucureşti unde se cultivă 
cu entuziasm toate sistemele, în orice țipăt discordant se 
sfârşesc, în iune,io, înt etc., al doilea, ce s-ar putea numi 
eclectică, are mai mulți partizani în Moldova; aceasta este 
şcoala celor ce doresc mai înainte de toate a scrie pentru 
români şi româneşte, şi a face o literatură numai din vițele 
noastre, iar nu din limba francezilor, a italienilor şi a 
jargonului neînțeles din Ardeal. 

Neputând crede că acest jargon va putea învinge vreodată 
vestita dreaptă judecată a românului, neputând crede că 
copiii românilor vor ajiunge a nu se înțelege cu părinții lor, 
neputând închipui că gramaticile vor fi mai tari decât 
veacurile, că sistemele vor putea dovedi natura, putem să 


nu ne îngrijim de a vedea întronarea unora din sistemele 
ardelene în şcoalele noastre. Va trece şi ardelenismul, cum 
au trecut multe alte sisteme încâlcite, şi va rămâne numai 
românismul! căci limbile care se înțeleg numai prin tipar 
sunt limbile moarte, şi românii sunt încă plini de viață! 


"Cine vrea să cerce începutul limbii româneşti îi este de 
lipsă mai înainte să aibă cunoscute întâmplările limbii 
latineşti.” Să fi înțeles pe Petru Maior, fraţii ardeleni nu ne 
da probele văzute mai sus şi nu ne puneau în cumpănă a 
socoti că pedantismul şi învățătura sunt sinonime cu studia 
serioasă a vechimii române, ci dimpotrivă.Acea studie este 
lipsă, cum a zis Petru Maior, decât, în împrumutarea ei, să 
luăm ceea ce este partea veacurilor; împrumutarea acea 
plămădită cu duhul epocii, cu schimbarea năravurilor, cu 
prefacerea credințelor, cu istoria şi viețuirea, alcătuieşte 
aceea ce francezi inumesc... le jugement et le gout; tocmai 
judecata dreaptă, simţul firesc şi gustul au lipsit din început 
în scrierile române. Orbirea unora în sisteme şi neînvățătura 
multora au aruncat şi pe unii, şi pe alţii în frazeologie fără 
mărginire, fără alegere, cu care strică publicul. Moldo- 
românii aveau la început sau a urma tradițiilor pământeşti, 


sau a oțeli literatura în prefacerile politiceşti întâmplate la 
1821; dar legislatorii Parnasului, ca să vorbim limbajul 
clasic,neînțelegând că viața nouă se tălmăceşte prin 
literatură nouă, au apucat unii pe calea veche a 
pedantismului, alții au picat în pedantismul cuvintelor; din 
nenorocire, au rătăcit cu ei o mulțime de tineret. Luat-aţi 
seama la iarmaroace?... Puteți pune rămăşag că din două 
rochii, una frumoasă, dar simplă, alta urâtă, dar 
stacojie,țărancele vor cumpăra aceea care bate la ochi. 
Asemene şi  legislatorii noştri au ales în iarmarocul 
literaturilor ce au socotit mai strălucitor. 

Pentru noi, românii, studia antichităţii este o studie de 
neapărată nevoie; însă nu vrea să zică să luăm romanilor 
limba şi literatura ca s-o schimonosim într-un jargonfără 
originalitate. În antichitatea romană stau arhivele noastre: 
arhiva naşterii instituţiilor fundamentale ale societăţii, şi 
arhiva limbii... dar într-o măsură istorică. Să studiem, iar 
nu să prefacem, pentru că-i un lucru peste fire;lumea merge 
înainte şi nu se poate întoarce; fiul nu poate fi tată sau frate 
părintelui său; de aceea trebuie să rămânem români, iar(nu) 
romani. Antichitatea romană merge pentru noi până la 
punctul acela care leagă lumea veche cu lumea nouă; o mai 
departepăşire se cheamă împresurare, şi ar fi tocmai ca 
când am lega unom viu de un trup mort. Mai cu cale şi mai 
logic ar fi dar, în dragostea noastră de latinism, să lepădăm 
limba română şi să luăm limba latină, şi prin urmare să 
schimbăm pantalonul şi surtucul pe togă,să ne chemăm 
Cincinatus şi Brutus, în loc de Costache şi Dimitrache, şi să 
cerem înapoi stăpânirea lumii de odinioară. 

Răul n-ar fi fost mare dacă oamenilor cu sisteme limbistice 
le-ar fi plăcut a produce numai gramatici şi sisteme; răul 
este că au scris multe şi de toate după visurile gramaticale, 


şi au deschis era literaturii cu patosul. De se mărginea în 
sintaxe, în ortografie, limba putea să scape la largul ei, să-şi 
plămădească, după nevoie şi sporulideilor, cuvintele şi 
vorbele, fără a trece prin patimile de față... Dar gramerianii, 
pe lângă fiecare sintaxă, au alăturat, cum s-a zis,producțiile 
lor şi câte un lexicon de cuvinte ideale, care fac din limba de 
astăzi o amestecare foarte curioasă la auzire şi mai curioasă 
la analiză. Cum sare peste un şanţ toată turma când a sărit 
o oaie, asemene o turmă de copoi, aprinşi de focul lui 
Apolon şi însuflați de flacăra muzelor, s-au aruncat după 
producători spre aconchera (tot stil român) templul gloriei şi 
a imortalității! Ne este milă de cititori, altminterea am 
încărca câteva coale de cuvinte culese în potopul cuvintelor 
străine ce îneacă literatura, cuvinte care n-au nici noimă, 
nici rudire cu ideea care autorii vor să deie la lumină. Mulți 
din scriitorii de astăzi, autori sau poeți, şi-au pus gloria nu 
a traduce o idee oarecare într-o limbă înțelegătoare, ci 
aînăduşi, a speria şi a câştiga mirarea păcătoşilor români cu 
cuvinte cât mai strălucite şi mai sturlubatice. 

Iert copiii care au călcat pe urme rele şi au ridicat astă 
literatură ţigărită şi şonţită, fără noimă, fără cap şi 
rădăcină; îi iert şi-i putem jeli, căci strădania lor, talentul, 
pentru cei care ar fi putut avea talent, se acufundă de pe 
acum în uitare... Puţine file, puţine linii şi puţine glorii 
contemporane vor rămâne. Cei mai nenorociți se vor 
ascunde în colbul bibliotecilor, şi din când în când vreun 
anticar sau vreun bibliofil va da la iveală, peste vro 50 de 
ani, câte o filă ca o hinezărie; dar pe grameriani nu-i iert; 
sistemele lor toate au început cu vânarea cuvintelor străine 
şi au ajuns a pune alte cuvinte străine în loc, sub cuvânt că 
limba română, fiind izvorâtă din cea latină, este de nevoie ca 
cuvintele să fie latine. Judecata pare a fi dreaptă la întâia 


vedere, însă îi mai mult o părere decât un adevăr. Dac-ar fi 
ca limbile să urmeze după acest princip, apoi, cum am zis 
dinioare, să ne întoarcem la limba mamă; toate limbile din 
lume, vechi sau nouă, se cobor dintr-o singură limbă 
primitivă. Sau filologii români nu cred Bibliei şi ştiinţei 
filologice, care au străbătut şi strecurat toate limbile 
globului, sau, în ipoteza rezonementului dumilor-sale, ar 
trebui ca lumea întreagă să aibă numai o limbă şi feluritele 
limbi ale Europei, Asiei etc. să se înece, din purism în 
purism, în limba primordială a omenirii. 

Limba grecească, limba latină, limba germană se rudesc; 
cum să tălmăcim aceasta? Împrumutările ce-şi fac limbile 
nu pot alcătuio rudire aşa de aproape; suntem siliți dar a 
crede că au un împreun izvor; însă cum se face că limba 
latină nu seamănă cu limba germană? şi cum se face că un 
grec nu înțelege pe un german sau peun latin?... Istoria ne-o 
tălmăceşte. 

Când sosi ziua în care familia omenească înmulțită se 
împrăştie prin lumea pustie, acea familie s-a desfăcut în 
ramuri, care ramuri apucară, după nevoie, la apus, la 
răsărit, în dreapta şi în stânga,cu turmele şi cu limba lor. 
Acele ramuri, ajungând la locuri de hrană îndemânatice, 
câmpii, munți, codri, ape, s-au aşezat şi, cu vremea, s-au 
prefăcut din familie în neamuri, şi din neamuri în noroade. 
După întâmplările viețuirii pacinice sau tulburate, după 
înlesnirile hranei, după condiţiile topografice, noroadele şi- 
au măritnevoile, şi-au oprit gândurile şi au dezvoltat limba 
lor mărginită în ziua împrăştierii. 

În climele frumoase, ca a Greciei şi a Italiei, limbile se 
îndulcesc, se modifică şi cresc odată cu activitatea. Tot acea 
influențădin afară a climei şi a hranei dete măsura şi gradul 
civilizaţiei, care consacră statornicia şi prefacerea limbilor 


de acum înființate. În Asia, leagănul omenirii, se naşte 
civilizația, adică: ocârmuirea politică, limba, religia, artele şi 
ştiinţele; din Asia, civilizația se revarsă în Egipet, şi Egipetul 
prin colonii o trimite Europei. Grecii şi latinii dezbracă acea 
civilizație din făşurile copilăriei, o prefac dupăspiritul lor, şi 
aşa omenirea, legănată de un şir de împrumutări prefăcute 
după locuri şi epoci, constituiază unitatea ei şi 
moştenireapropăşirii. Ceea ce înțelegerea dreaptă a istoriei 
ne spune despre despicarea întâi a familiei omeneşti şi 
naşterea limbilor vechi urmează a ne lumina asupra limbilor 
din ziua de astăzi. Studia istoriei neamului român ne va 
spune de unde vine limba noastră şi ce trebuia să fie după 
logică acea limbă; şi aşa numai vom rămâne înînțelesul 
cuvintelor lui Petru Maior. 


Să ne oprim puţin în calea grunzuroasă a limbii, simțind 
nevoia de a tăia deocamdată şirul ideilor din urmă, pentru a 
ne uita la uriaşii care clădesc temelia ei. Când înRomânia 
literară ce au luat drept steag „limba înţeleasă de la Tisa la 
țărmurile mării”, a picat cuvântul de pedant, mulți s-au 
întristat de războinica amenințare,mulți nu au înțeles 
cuvântul, iar mulți au gândit sau gândesc la răzbunare. 


Vremile însă de răzbunare au trecut; este nevoie de a 
întemeia critica şi de a cumpăni de acum înainte bunătățile 
scrierilor şi tăria sistemelor. De douăzeci ani încoace, de la 
zilele decând strigam cu toţii: „Scrieţi, scrieți, bine sau rău, 
dar scrieți”, de pe când românii, însetați de cărți, priveau o 
carte ca jidovii mana în pustietate şi, în bucuria lor, 
primeau bunul şi răul fără osebire,cărțile au plouat, 
scriitorii au răsărit ca ciupercile, şi scrierea care începuse 
cu limba românească, s-a prefăcut în meserie, intrată în 
concurs cu toate meseriile hrănitoare ale vieţii, precupind 
astăzi olimbă străină. Pe atuncea critica putea fi o 
personalitate; acum critica e dritul obştesc de a adeveri 
bunătatea mărfii. 

Nu de astăzi a simțit neamul român alunecarea limbii din 
matca ei; de pe la 1834, urechile pedantismului se arată cu 
vânarea cuvintelor. Un om ce scrie frumos româneşte în 
proză şi în versuri,adăpat în inspiraţiile sale de izvoarele şi 
obiceiurile limbii, deşi deprins cu învățătura şi cunoştinţa 
literaturilor şi a limbilor străine,înseamnă primejdia într-o 
scrisoare ce va rămânea nemuritoare.Acest om, logofătul 
Conachi, are neologisme, dar hultuite pe tulpină 
românească sau, cum zice singur el, „pe teapa noastră”. 

Să tălmăcim dar ce înțelegem prin pedantism, căci ar fi o 
mare durere ca românul să-şi închipuiască că pedantismul 
şi învățătura,ştiința şi erudiția sunt totuna. Pedantismul 
pentru noi nu este nici gramaticile ce ar da reguli de 
ortografie şi de țesătură, nu este nici lexicoanele ce ar fi 
arhiva limbii, pedantismul nu este nici silința de a îmbogăți 
limba cu cuvinte nouă de lipsă, căci am zis din început că 
idei, vremi şi nevoi nouă cer şi gânduri, şi cuvinte 
nouă;pedantismul nu este nici crederea că limba trebuie a 
rămânea în limba cronicarilor limbă epică, ce îşi dă mâna cu 


limba cântecelor populare. Ştim că veacurile prefac limbile 
din epice în sintetice, din povestitoare în învățătoare, 
precum anii prefac copilul nebunatic în omul cu mintea 
coaptă; dar nici omul, nici limbile nu cresc într-ozi şi nu-şi 
pot schimba firea, fără a pieri sau a nu mai fi. Pedantismul 
este vroința de a statornici prin logică gramaticală, cursă 
din regulile gramaticii latine, tâlcuirea şi forma cuvintelor 
vechi şi nouă;pedantismul este de a lega limba noastră de 
modul declinațţiilor unei limbi străine de noi prin țesătura şi 
regulile ei; sunetul şi forma, până şi noima, adică sufletul 
cuvintelor, este dreptul scriitorilor şi al neamului, marele 
plămăditor de limbi şi de cuvinte, iar nu a gramaticilor, ce 
sunt numai arhivişti. 

Prin pedantism, şi pedantism antiromân, înțelegem iarăşi 
cercarea de a împărți neamul în două limbi, când dimpotrivă 
încercările ar trebui ţinute la înrudirea limbii obşteşti. Este 
serios de a rostioare că nu se poate scrie în limba țăranilor 
şi a întreba dacă Schiller şi Pascal etc., etc. au scris în limba 
populară? Şi Schiller şi Pascalau scris în limba populară, 
însă limba lucrată, înmulțită, îmblânzită,întinsă şi 
întrebuințată de o mie de scriitori ce au fost înaintea lui 
Schiller şi Pascal, încât niciodată germanul sau francezul nu 
ş-au pierdut mintea din ochi; neînțelegerea între ţărani şi 
Schiller este numai în ştiinţă şi neştiință, în idei, iar nu în 
cuvinte; căci nici la francezi, nici la nemți, gramaticii nu au 
întemeiat gramaticile lor pe gramaticile străine, nici s-au 
îngrijit mult din ce declinaţie le vin cuvintele şi ce ascuţire 
cer acele cuvinte; toate idiomele, toate dialectele germane, 
celtice, latine, care cu vremea s-au amestecat şi înrudit şi 
au concurat a forma limba francezilor, au introdus câte un 
cuvânt, câte o zicătoare; urechea obştească a prefăcut 
cuvântul latin după auzul nou, a sucit fără regulă hotărâtă 


cuvântul celtic sau german şi aşa, cu veacurile şi cu cărțile, 
s-a format limba de astăzi, limba diplomatică, cum ziceau 
ungurii în 1848. Pentru noi,dovezile istorice ne îndeamnă a 
crede că de bine ce avem noroculde a fi numai o limbă, 
pentru că toate spițele noastre s-au rezumatde una mie de 
ani într-un singur neam, nevoia ne-ar fi de a mări,iar nu a 
schimba, de a ne uni în limbă, ca şi în gând, iar nu dea 
nedeosebi, a adăugi, iar nu a lepăda. 

Ce înțelegem prin limba poporală?... Doară luăm de limbă 
oarecare  alterații ale cuvintelor întrebuințate, dar 
conjugația, articolulşi țesătura ţăranului în cât se osebeşte 
de a sapientului?... Simplicitatea țesăturii române putea să 
ne deie nădejdea că osebirea între limba scrisă şi limba 
zilnică nu ar fi fost niciodată mare. Din nimică Dumnezeu a 
zidit lumea; cu cevaşi, gramaticii români au ajuns la haos, 
călărind pe gramaticile latine. Credem că astăzi, pentru a 
scrie româneşte, nu trebuie gramatici, trebuie râvnă, idei şi 
judecata dreaptă a lucrurilor; după înmulțirea avuţiei, 
gramatianii vorveni şi vor zice: cutare a scris frumos, bine, 
după rândul limbii şifirea neamului, şi vor zidi gramaticile 
române, iar nu latine. Fostau, mă rog, oameni vrednici ai 
românimii, Ureche, Costineştii, Klein,Şincai, mitropolitul 
Dosoftei, Petru Maior etc., etc.? În ce limbă scriau?... În 
limba poporului? — Ni se pare că este greşeală; toți aceştia 
au scris în limba obştească; de aceea şi sunt mari, 
nemuritori şi vrednici, pentru că toți îi înțeleg, mici şi mari, 
neştiutori şiinvățaţi. Ceea ce pedantismul numeşte limba 
populară e numai o rea deprindere, o osebire mică de 
ținuturi şi de laturi, dar nu e limba cea obştească, ce se 
scrie şi se aude pretutindene unde sunt români: limba 
aceasta în care se contopesc toate idiotismele nu se preface 
cu sisteme latinești. „Conştiinţa fiecăruia zice dl Victor 


Cousin prenăscută şi aruncată în neamul omenesc întreg, 
se cheamă judecată (le bon sens); judecata dreaptă este care 
a făcut,care susține şi care mlădeşte limbile, credinţele 
fireşti de-a purureastătătoare, societatea şi aşezămintele 
fundamentale. Nu  gramaticiiau  iscodit limbile, nici 
legislatorii societăţile, nici filozofii credințelefundamentale. 
Cine a făcut aceste toate? Nu este nimene, şi este lumea 
întreagă, duhul omenirii.” 


VII 


Pe lângă pedantismul sistemelor, care se îndeletnicesc a 
propune până şi copiilor din faşe, în loc de idei, probleme 
limbistice  ca:Inonorificabilitudinaționalitate, probleme ce 
aduc aminte, nevroind,de Rabelais şi de Molicre, mai 
înțelegem încă prin pedantism ţipătul de aristocrație şi de 
rusolatrie aruncat asupra celor ce doresc înfrumusețarea, 
înavuţirea limbii, după firea ce i-a dat o plămădealăde una 
mie de ani; aceştia dar resping schimbările scolastice; 
fiecare parte a României astăzi a înfiat o limbă păsărească, 
înțeleasă numai de adepţi. Prefaţa celei întâi Psaltire tipărite 
în limba românească zice: „Cine grăieşte în limbi străine 
numai pre sine se întrămează, nu pre adunare, unde pre el 
nime nu-l înțelege, iar nouă ni se cade toate să le facem spre 


întrămarea adunărei”, din inimă poftim pe ardeleni să 
priceapă limba Bibliotecii literare, ce se tipăreşte în 
Bucureşti; poftim pe ardeleni şi pe munteni a se dumeriîn 
oda dlui S., un moldovan (nr. 14 din Foaia pentru munte), 
precum dorim moldovenilor înțelegerea odei seculare, la 
încheiereasecolului (pleonasm) gimnaziului din Blaj, 
numărul 8, tot din această foaie. Cred că mulți ardeleni, şi 
vorbim de cei îmbătrâniți în cărți latine, de cei ce au 
întrebuințat, pentru a învăța limba mamei, trudă şi vreme, 
ce nu întrebuințează alții pentru a învăța limbile moarte sau 
străine, vor fi stând în uimire. Aceste trei pilde vii nu sunt 
trei limbi? Şi care din ele e româna?... Dintre oda dlui S., 
moldovanul, şi oda seculară, noi alegem altă limbă din 
Ardeal,la care răspund toate glasurile. 

”Stilul e omul”, a zis Buffon, acel mare bărbat al Franței. 
„Stilul românului este însuşi românul, putem şi trebuie să 
zicem asta fiecare dintre noi. Tocmai aşa se mai zice cu tot 
dreptul: limba estenațiunea, şi prin urmare limba română 
este națiunea română. Acum vine străinul şi ne întreabă 
care şi unde este națiunea voastră? Noi,până să-i deschidem 
tablele istoriei noastre, luăm amână mai cu înlesnire o 
gramatică, un vocabular şi-i răspundem: vezi, aceasta e 
limba, aceasta e națiunea noastră. Acum străinul merge mai 
departe, se amestecă printre popor, ascultă sunetul limbii; 
el vine şi pe la cetăți; ascultă asemene, poate fi că le şi 
învață. Ferice de noi dacă, în primirea acestor vizite ale 
străinului, limba din cartea ce i-o dedeserăm noi amână nu i 
se va părea ca un alt dialect, diferit mai preste tot de 
dialectul cel viu; norocul nostru, dacă pe la cetăți nu va afla 
o limbă ca următoarea: astăzi m-am vorgestellt la domnu 
Vorsteher, sunt neugierig să ştiu ce Bescheid voi căpăta 
peGesuch-ul meu. Am un Brennerei cu Dampf, l-aş vinde, 


dacă mi-ar veni un Kundschafft bun. Sau ca următoarea, 
cunoscută încă şi în forma de anecdotă: - Mă, nu lăsa 
sertaşul tău în chertiulu meu,că voi lăsa feissa şi i-oi tăia 
laba; sau şi ca aceasta: - Despre cele ce-mi istoriceşti, m-am 
pleroforisit pe deplin, dar să-ți spun drept.că am parapon pe 
mata pentru calabalâcul ce mi-ai pricinuit. 

Însă tot asemenea de compătimit sunt şi acei latini toţi, care 
limba românească ş-o cunosc numai din locul naşterii lor, şi 
aceea încă abia învățată de la părinți şi până în vârsta de 9- 
10 ani, de când fuseră duşi între străini; casta acestor 
literatori, filologi, gramatici şi ce mai ştiu eu cum să le mai 
zicem, aflu un metod de minune înlesnitor de a înavuțţi 
limba, nu a naţiunii, ci aceea ce şi-au făurit-o ei. Aceştia 
adică, în loc de a-şi pune cea mai puţină osteneală ca să-şi 
învețe dânşii deplin limba naţională, pentru ca apoi să 
împrumute de la antica latină numai atâtea cuvinte câte ne 
sunt de neapărată trebuinţă, întocmai ca şi la celelalte limbi 
romanice, depradă şi despoie dicsionariul latin cu atâta 
lăcomie, ca şi cum s-ar teme că va veni un tiran oarecare şi 
va decreta dintr-odată totala stârpire a limbii latine cu toți 
clasicii şi neclasicii ei.Atâta nu e destul şi dumnealor mi-ţi 
introduc miile de latinisme îmbrăcate, încălțate întocmai aşa 
precum fuseseră aceleşi îmbrăcate pe timpurile cele din 
urmă ale republicii şi sub primii cesari. De aici apoi rezultă 
o limbă aristocratică atât de comică, încât e peste putinţă să 
nu o asemeni cu bădăranul boierit al lui Molicre. Aşa, limba 
aristocratică e ceea ce ni s-a imputat nu o dată, zicându- 
se,adică, cum că românii cărturari ar fi pornit pe calea de a 
schimosilimba poporului şi a o preface până şi în formele ei, 
pentru ca aşasă-şi facă o limbă pe care să o înțeleagă numai 
ei între ei etc., etc.” 

Acesta este pedantismul antiromân; acesta este pedantismul 


de care proroceşte Psaltirea. Oamenii de talent şi de viitor, 
de judecatăşi de gust nu pic în asemene copilării şi le 
ceartă. Nu numai broaştele Bahluiului au ridicat glasul, nu 
numai  prorocii ieşenilor au cuvântat,ce şi Vulturul 
ardelenesc îşi scutură aripa. 

Adevărat, când chestiile şcoalelor au îngrijat pe moldo- 
români, preocupaţția politică i-a îndemnat la cercetarea 
limbilor neolatineşi la limba latină. Ca toate revoluțiile în 
lucrurile sau ideileromâneşti, goana cuvintelor ce se păreau 
străine începu cu furie;erudiția, mai mult patriotică decât 
socotită, a răspândit războiul şicurăţirea limbii, dar nimene 
nu gândea la schimbarea ei; ştiau învățații români că 
filologia este numai o ştiinţă de iubire, o ochire vie de 
înfrățirea popoarelor, o dovadă de înrudirea neamurilor şi 
aveacurilor, învățătura  prefăcăturilor şi  împrăştierea 
limbilor, a credințelor şi a instituţiilor fireşti, pururea 
stătătoare, de care vorbeşte dl Cousin. Alteraţiile unei limbi, 
născătoare de limbă nouă, nu purced din o sistimă 
hotărâtă, încât să se poată aplica reguli radicale. Capricul, 
împrejurările vieții unui popor nasc limbile şi cuvintele; cu 
precizie  matematicească nu se îngrădeşte limba şi 
inima.Logica, dar o logică greşită, a oarecare idei bune a 
adus pe români în urmă la consecinţele de astăzi: 

"Mare slujbă ar face literaturii noastre cel care ne-ar da un 
articol cuprinzător de numele traducătorului fiecărei cărți 
bisericeşti.Cei mai mulți dintr-înşii, îndrăznesc a zice, au 
fost moldavi şi ungureni, care ne-au creat o limbă pe o scară 
aşa de mare, după cum se vedea în paralelismul între limba 
română şi italiană, şi ne-au legiuit nişte tipi, de la care, din 
nenorocire, în ziua de astăzi se depărtează mulți din fraţii 
noştri de dincolo de Carpaţi, întrebuințând ungurisme, 
germanisme şi latinisme în fraze şi perioade. Numele acestor 


nemuritori traducători ar ațâța iubirea de sine, ambiția şi 
slava fiecărei provincii române şi ar face pe mulți din 
scriitori a se ruşina să nu amploieze şi să-şi degenereze 
limba. Nu este aici vorba ca fiecare să-şi scrie dialectul său. 
Un dialect avem toți, şi aceia au scris bine româneşte câți 
au cercetat limba în natura ei.Noi avem scriitori moldavi, şi 
au fost şi sunt dragi în toate provinciile române; scriitori 
ungureni, şi au fost şi sunt primiţi şi plăcuţipeste tot locul 
unde se vorbeşte limba noastră; scriitori munteni, şi au avut 
aceeaşi plăcută soartă, pentru că au înțeles şi au 
cunoscutlimba, fără de a o împestrița cu străinismele 
împrumutate, sau dela noroadele cu care am avut a face, 
sau din cărțile ce am citit.ldiomele deosebite ce vedem în 
cărțile cele mai nouă nu sunt atât idiome provinciale, cât 
împestrițături de străinisme, sau dovezi de neprindere încă 
a scrie curat limba românului.” 

Autorul cuvintelor acestora este acel autor, cu dreptul vestit, 
care a scris despre învățătură la înființarea şcoalelor din 
Valahia, şia găsit în limba românului destule bogății pentru 
a putea tălmăci idei nalte şi filozofice. Din nenorocire, 
deducțiile greşite ale unor analoghii au alunecat, prin 
scânteierea patriotismului, talentul şi inima vrednicilor 
oameni, din care unul este autorul acesta. Ne place în 
treacăt a mărturisi că, dacă limba scriitorului a alunecat pe 
urmele unei idei, omul însă nu şi-a cruțat nici ostenelile, 
niciviața, nu pentru limbă, dar, ce este mai bine, pentru 
neam. 


VIII 


Să trecem cu vederea acum schimbarea iute a literelor; în 
această schimbare, care negreşit va aduce prefacere 
serioasă în ortografie,am uitat noi, dascălii, deprinşi cu 
literaturile străine, că uceniciinoştri, adică milioanele de 
români, îmbătrânise cu az... buche... ş.c.l., şi prin urmare 
radicala schimbare bucureşteană şi mai cuseamă cea 
ardeleană are un miros de străinătate şi o grea înțelegere,ce 
resping răbdarea celor mulți cititori. Dacă literele chirilice 
suntpecetea slavonismului, să nu uităm însă că instituțiile 
întemeiatepe obiceiuri vechi se înlocuiesc temeinic numai cu 
răbdare şi vreme:idei şi învățătură trebuie românului mai cu 
dorință decât buchea şicuvântul. 

Cât despre limbă, pentru autoritate morală, să ne mai 
întoarcem şi să ne sprijinim încă o dată pe Petru Maior, 
autoritate ce trebuie aplăcea fraților de peste Carpaţi. Petru 
Maior, ştiutor de gramaticăca nici unul dintre noi, nu numai 
a scris în limba obştească a luiKlein, a lui Şincai, a 
cronicarilor, a traducătorilor bisericeşti cudeosebire că fraza 
şi perioadele lui sunt mai grele la citit nu numai că (nu) şi- 
au redus scrierile la strâmtele reguli gramaticale,dar, cu 
toate aplecările sale către latini, de care este hrănit, cutoată 
îndrăzneala sa în  întrebuințarea şi introducerea 
cuvintelornouă, nu a gândit la fel a îmbrăca limba română 
în haine latine, atipi slobodul umblet şi armonia limbii pe 
vro sistemă, nu a gândit aînregimenta cuvintele, cum se 
înregimentează batalioanele, dupădeclinații şi arme. 
Suindu-se cu cercetările lui până la principullucrurilor, 


Petru Maior ne spune că limba latină corectă (să învățămşi 
să înțelegem bine cuvântul corect) vine din limba latinească 
ce s-avorbit pururea în Italia; că limba română curge nu din 
latina corectă,ci dirept din cea latinească a obştei. Pe acest 
principiu istoric, PetruMaior ne îndeamnă a fi cu luare- 
aminte în lepădarea cuvintelor,căci sunt cuvinte ce nu se 
află nici în limba latină corectă, nici îndialectele italice, nici 
în limbile gotice şi slavone, şi sunt totuşi alenoastre (vezi 
faţa 306-309 în Istoria pentru începutul românilor înDachia, 
Buda, 1812). Dar această comoară a limbii, înlăturată 
dinnesocotința legislatorilor noi comoară care dovedeşte 
putere ziditoare în sufletul neamului şi menire de a trăi de 
viața sa însuşi nueste de ajuns pentru a întemeia 
despărțirea noastră de latini: întrelimba noastră şi limba lui 
Ciceron este țesătura ce ne leagă de limba obştească 
italienească, precum sunt legate şi celelalte limbisurori de 
astăzi. Ştiinţa gramaticală îndatorea pe românii învățația-şi 
ocârmui scrierile şi, prin urmare, a lucra la edificarea 
coduluiviitor al gramaticii române; dar de la ştiinţa 
gramaticală la aplicarea unei gramatici speciale latine la o 
limbă alta, este o meşteşugieghibace, de care ne putem cu 
dreptul mira. Părintele Petru, cum îlcheamă cu dreptul 
românii, era om cu multă judecată, deşi demare învățătură, 
îşi iubea prea mult neamul ca să-şi schimbe limba; căci el 
zicea că „limba e neamul”, şi mai zicea încă cu dovezi 
căromânii nu sunt pogorâtorii limbii lui Ciceron; latina şi 
româneascasunt două pâraie ce se nasc dintr-un singur 
izvor, dar nu seamănăuna cu alta. Ne măgulim a crede că 
părintele Petru nu gândea laconcluziile ucenicilor săi şi la 
silnicia ce ne va face limba latinăcorectă. Pentru noi 
concluzia ar fi aceasta: limba latină corectă eînfrumusețarea 
şi regulamentarea limbii latineşti a obştii; limbaromânească 


corectă trebuie a fi regulamentarea şi înfrumusețarealimbii 
româneşti a obştii limba ce se suge cu lapte de la mamă - 
adică codul ortografiei şi al sintaxei, al prozodiei şi al 
vorbei."Cuvântul este al domnului, sau al conştiinţei 
neamului întreg”,zice curat dl Cousin, care, pare-ni-se, este 
tot într-un gând cu PetruMaior. Nicăiurea Petru Maior nu 
impune sisteme de cuvinte, ci dincontra le aduce când în ţie 
ca moldovenii, când în înt, după placulurechii, când le lasă 
în forma primitivă la înmulţit sau la singuratic 

„ fără îngrijire de declinaţiile de unde vin. Astfel de 
împrumuturi sunt legiuite şi înavuțţitoare, nu îndărăptnicesc 
nici auzul, nicimintea; sistemele ce s-au iscat ne aduc limbi 
nouă, în loc de a rodipe a noastră. Rugăm pe frații noştri din 
oricare lature a prociti cuminte umilită Istoria pentru 
începutul românilor: nu stă în aceadisertație elementele 
filozofiei limbistice din zilele noastre? Unde enălucirea 
înşelătoare?... În Ardeal, ce din zi în zi se desparte de familia 
românească prin limbă, cum e despărțit prin istorie? Sau 
înValahia şi Moldova, unde sunt multe capricii limbistice 
nejudecate, dar unde încailea gândul, ţinta şi şirul 
scriitorilor este de arămânea în elementele române, pentru 
că aceste elemente suntcarnea şi sângele, trecutul şi viitorul 
neamului. Critica dar e o faptăromână astăzi şi de nevoie; 
când pâraiele se îmflu de apele glodoase ale ploilor de 
toamnă şi amenință cu înecare casele de pe malullor, 
gospodarii îşi numără odoarele, le strâng şi strigă de la un 
malla altul sosirea primejdiei. Poate că în treacăt critica 
vatămă vroiubire de sine mai tare decât dreapta judecată; 
dar cine scrie, cinese pune în fruntea națţiilor, cu adevărată 
sau închipuită misie, acela se face proprietatea publicului; 
mişcarea, sufletul lui, toate suntale discuţiei; pentru acela 
ființa i se şterge; din om rămâne numainumele. Cum să 


critici sistemele de limbă, bunăoară, dacă nu veiarăta care 
gramatici au făcut întunericul? Cum vei însemna gramatica, 
dacă nu vei numi făptuitorul ei? Cum vei deştepta 
citirea,dacă nu-i spune autorul cărții? - căci numele în 
literatură şi înfuncţii sunt titlurile ce ațâță recunoştinţa, 
iubirea sau dezgustul şidisprețul publicului. Multe lucruri şi 
multe cuvinte sunt încă înlume ce românii nu înțeleg: 
porneala limbii şi noima criticii suntdouă din aceste lucruri 
încă neînțelese. 


IX 


Ar fi de prisos a stărui în contradicția ce înfăţişează 
sistemele limbistice cu firea limbii şi a neamului; să ne 
mărginim a spune că,în orice parte a României, autorii, de 
proză sau de versuri, citiți,iubiți sunt aceia care au rămas 
mai aproape de noima națională; ede prisos a spune numele 
ştiute; dar să facem şi partea Ardealuluiîn aceste nume, 
între aceşti oameni. 

Deşi sistemele radicale au luat născare în Ardeal, totuşi are 
şi Ardealul feciori zdraveni, ce-şi pot da mâna cu noi 
împotriva pedantismului. Am reprodus în cugetările aceste 
jumătate numai a articolului Puține arătări pentru latinirea 
limbii noastre. lată cumurmează dl uițiraB, rară, de nu 


singură, excepție a Ardealului... „Vezi, în contra acestei clase 
de literați citise şi dl Tipar în anull838, cunoscutele 
versurele: Dracul negru s-a văzutPui de rață 
potcovit,Ciocârlie cu rochie,Şoarece cu pălărie. 

Aşa pentru noi, cărturari de a doua, a treia şi a patra clasă, 
nu ne sfiim, întru groasa noastră neştiință, a grămădi pe 
această vergură frumoasă şi blândă, cu orice trenţe şi petice 
antice, mai nouă, moderne, mai în scurt pe toată plasa, fără 
ca lenea să ne lase a nedeschide ochii a cerceta cu de- 
amănuntul cu care costum ar stamai bine fecioarei noastre 
în veacul al XIX-lea, ce croială (formele)cere statura ei. 

Unii ne punem toată osteneala ca să scăpăm de sclavia 
slavonismelor. Ce facem însă? În loc să alungăm numai pe 
slavonismulcare ne stă în capul mesei, precum zice dl Eliad, 
ne apucăm şismulgem o grămadă de pene cu trebuinţă, fără 
trebuință, pânălăsăm pasărea golană, pentru ca să o 
clanțâie toate celelalte. Ba nuo lăsăm, ci curând o coperim 
cu toate peticele rămase din togaconsulară a lui Cicerone, 
care, dacă ar învia şi ar vedea ce batjocură facem atât limbii 
sale celei mai aristocratice decât toate limbile pământului 
cât şi nevinovatei strănepoate, nu mă îndoiesc cănu ne-ar 
bate cu vergele, iar un Horaţiu ne-ar saluta cu un 
„imitatores servum Pecus”. 

Nicăiurea şi niciodată comoditatea şi lenea noastră, a 
cărturarilor români, nu se dă mai pe față decât când noi ne 
formăm dreptul Numele inversat al lui Barițiu. Vergură - 
fecioară. Turmă servilă de imitatori (lat.). absolut de a pune 
mâna pe toată limba latină şi a o face de servitoare prea 
plecată la a noastră. Însă nici este mijloc mai sigur de ane 
vădi în ochii străinilor sărăcia limbii noastre, decât când, 
lenevindu-ne a-i aduna toată avuţia ei la un loc din toate 
țările locuitede români, răpim fără sfială de acolo de unde 


aflăm mai îndemână. 

Nu încape îndoială, noi suntem şi am fost siliți a împrumuta 
o parte oareşicare de termeni de la limba latină, nu avem 
însă dreptul de a lua mai mult decât numai pe cât ne lipsiră 
până acumcutare idei, pentru care nu găsim nicidecum 
cuvinte în limbaromânească, cu atât mai puţin ne este iertat 
a trage dunga pestel 700 ani, a nu şti schimbările prin care 
a trecut limba noastră, anu respecta prezintele ei, auzul, 
eufonia, mai în scurt, legile gramatice şi estetice care s-au 
învăscut în limbă. 

Eu neg că limba noastră ar fi săracă; limba nu ne e mai 
săracă decât alte însorătoare; suntem însă noi înşine săraci 
de dânsa, omai şi sărăcim cu capriciul nostru”. 

DI uițiraB deneagă sărăcia limbii în acest articol ce ne-a 
câştigat inima şi deschide toate orizoantele întunecate de 
gramaticile afeluri de autori şi de sisteme. D-lui, în acest 
articol, care numai înînfățişarea sa străină de ortografie ne 
aduce aminte de Ardeal, deneagă dreptul de a despoia limba 
latină; iar noi, care mărturisimcă făptuitorii feluritelor 
gramatici sunt toţi absoluţi, ba încă şi filozofi absoluţi, noi 
denegăm că vreodată românia va putea urmape căile 
criticate de dl  uițiraB, pe căile alese de 
unanimitateaconcetățenilor săi. Avem convicţia dureroasă 
că Ardealul pe multtimp încă nu este menit a prinde loc în 
mica literatură românească,de nu va părăsi sistemele cu 
care o înăduşă acum pedantismul latin. 


În istoria limbii franceze, doi oameni ar putea să ne 
slujească românilor de povățuire şi de comparaţie vie a 
luptei între neogalimatio-latini şi cei ce cred că nici istoria 
neamului, nici radicalismul, nici judecata dreaptă nu ne 
poate îndemna a strămuta temelia limbii ce s-a născut cu 
neamul. Argumente latineşti nu dovedesc nimica în contra 
rezonului românesc. Exponere, Expositio, Expositionis nu 
dovedesc că românii care au spunere sunt datori a 
zicespusăciune mai bine decât expoziție, sauexpoziție decât 
expoziciune;dovedesc numai o eufonie ce este mai presus 
decât urechile gramaticale, o eufonie aplicată de cel întâi 
moldo-român la cuvinteluate din limbi străine, eufonie 
sfințită prin scrieri ce au un veac detrai; trebuie a fi un ce 
mai sus decât regulile, în acel instinct de ţie,decât logica 
ablativului sau a altui mod. 

Aceşti doi oameni vestiți prin cercările lor, unul cu idei, cu 
foc, inimă şi talent, al doilea cu judecata dreaptă numai şi 
conştiințanaturii limbii sunt Ronsard şi Malherbe. Nici unul, 
nici altul nu au iscodit sisteme, nici unul nu a creat 
gramatici, dar amândoi auîntrebuințat materia ce aveau sub 
mână după ideea ce-i împingea;publicul şi posteritatea au 
mers nu după teorii fantastice, deşi sprijinite de talent, dar 
au mers după cela care răspundea la conştiințaîntregului 
neam. 

Românii încă nu au luat bine seama ce au vrut să zică când 
au vestit şi descoperit că Ardealul în veacul trecut a 
restaurat limba;propovăduirea aceasta nevoieşte o răspicare 


şi o tălmăcire. Cinezice restaurat, nu zice creat; restaurat se 
înțelege a se întocmi unlucru ce a fost sau a se întoarce la 
principiile nemuritoare. Careoare erau principiile 
nemuritoare ale românilor amenințate de pieire,care au 
trezit pe ardeleni? Era limba românească ce din zi în 
zigrecismul şi slavonismul o înfăşurau în prejitoarea morții; 
grecismul şi slavonismul mâncau limba cronicarilor, limba 
română pretutindene, limba iubită a lui Klein, a lui Şincai şi 
a lui Petru Maior.Dacă Ardealul urma a fi moderatorul 
neologismului nou, cum a început cu veacul, dacă combătea 
aplecările către  străinism  oridincotro veneau, fără a 
introduce alt străinism şi încă un străinismradical, Ardealul 
merita de a fi capul limbii, areopagul literaturii;dacă 
Ardealul ar fi avut viață şi mişcare în lume, va putea încă 
săimpună şi o limbă. Gândim însă că limba acolo îşi are 
temelia undea trăit mai slobod neamul, unde limba a prins 
rădăcini în legi, îninstituții, în istorie, în monumentele 
scrise, în mişcarea zilnică, însuflarea obştească, în 
obiceiurile sale şi a ajuns a produce măcarcomedioare. Să 
îndreptăm dar propovăduirea şi să spunem adevărulce-l 
avem toți în minte că Principatele au scăpat românia. 
Cândrestauraţia începu, adică reacţia în contra rătăcirilor 
străine, nemuritorii ardeleni, ce deschid restauraţia, aveau 
ochii nu la turmanăcăjită de saşi, de unguri şi de sârbi, dar 
la cei români de lapoalele Carpaţilor ce sta în picioare cu 
steagul şi sabia româniei înmână; acei români care au făcut 
tradiția românească, revendicatăde veacul al XVIII-lea şi au 
prelungit-o până în zilele noastre, dândvreme şi ardelenilor 
a se trezi, a se cunoaşte şi a aduce sprijinul lorfrățesc. 
Propovăduirea restauraţiei acestii a ademenit multă tinerime 
a crede că românia începe cu gramaticile, de care s-a 
vorbit,fără a se pătrunde de istorie cu mai multă fierbințeală 


decâtcumpănă; elevi ce cunosc numai slova şcoalei cearcă a 
îndemna peromâni a uita limba cea de 1700 ani. Un jurnal 
cu titlul frumos înnr. 22 publică, sub cuvânt de limbă, un 
panegeric al sistemelorlimbistice. Jurnalul acesta e prea 
dedat cu politica ca să se poatăserios ocupa de speculații 
filozofice şi limbistice. Dar putem spunecititorilor Patriei că 
cine zice sistemă zice presupunere, nu temei;toate sistemele 
îşi aşază o idee bună sau rea de la care pornesc, darnu sunt 
adevăruri  necontestate. Nu denumirea de reacționari 
poatemâhni pe român, dar greşelile ce împestrițează acel 
panegeric. Una,greşeala este că începe neamul cu şcoalele 
Ardealului, şi nu cuşcoala limbii hrisoavelor, limba publică, 
cu şcoala limbii cântecelorpopulare, limba inimii neamului, 
cu şcoala limbii traducătorilorcărților bisericeşti, limba 
credinței, cu şcoala limbii cronicarilor, limba istoriei, care 
şcoale îşi dau mâna din veac în veac, până laşcoala 
ardelenească de astăzi, ce nu seamănă nici cu una şi nu 
seleagă în nimică cu tradiţiile scrise şi orale. Al doilea, 
greşeala estede a propovădui că limbile se reformează, când 
dimpotrivă limbilese formează zi pe zi. A treia pată este 
acrimonia către „nenorocițiihrăniți cu literaturi străine ce nu 
sunt nici buni străini, nici buniromâni”. Cunoaştem însă o 
epocă, unde mai că românii găsiserăforma cea mai bună a 
limbii, o epocă în care inteligența pretutindene era 
deşteptată, în care din toate părțile şi într-o unire de glas,de 
spor, şi de ţel, acel alnaționalităţii, se da la lumină 
numeroasejurnale şi publicaţii, în care au ieşit la iveală 
colecții istorice  caLetopisițele, s-au adunat cântecele 
poporale etc., etc. Această epocăa fost pe la 1840; şi acei ce 
erau în capul acestei mişcări intelectuale erau tocmai de 
acei români, rătăciți de străini, precum îi califică neofitul din 
Patria! În literatura adevărată nu se zice: scrieți, casă 


învăţăm şi noi cum se scrie, dar fiecare scrie, şi critica alege. 
Arfi fost mare nenorocire pentru români să se fi înăduşit 
toate inimile în cărțile latineşti; ar fi crezut toți românii că 
românia începe cuşcoalele din Blaj, cum zice tânărul neofit, 
şi în loc de o înmulțirede idei, de o deşteptare a duhului, am 
avea o ochire mărginită, unduh micşorat şi o înmulțire de 
pedanți. De la cine a învăţat a scrieDante? Nici Rabelais, 
nici Malherbe, nici Pascal nu au cerut muştrii(modele), dar 
ei aveau talent şi... judecată. 

Ar trebui istoria critică a limbii de la formarea neamului 
român, spre a putea reduce la drepte proporții 
propovăduirea de restaurațieardelenească. Pe adeverirea 
şcoalelor moderne şi a neofiților iuți,deşi nu iscusiți, românii 
nu pot pune temei. Cine mai mult decâtromânii sunt plecaţi 
a slăvi oamenii lor, ce se îndeletnicesc cu lucruri ale obştii? 
Care neam altul slăveşte, fără alegere şi critică,orice nume 
de ai săi ce pluteşte în istorie, în literatură sau în 
funcțiicivile şi religioase? Dacă, de pildă, în trăitorii de astăzi 
sunt oamenivrednici, de talent, de inimă şi de judecată, care 
cu dreptul suntprețuiți, câți alţii trăiesc numai din fala 
românului, iar nu de meritele lor? Dacă sunt oameni cu 
ochii deschişi şi înaintiți peste orizontul mic al unei 
gramatici şi al unei şcoli, câți alții trăiesc deprietenia 
măgulitoare a unor mici pedanți redactori de jurnale, 
redactori şi discipli umiliți, ce fac din sistemă o dogmă şi din 
propagatorii dogmei nişte fetici literați şi politici? În umilinţa 
lor, eiamenință de urgia focului reacționar pe necredincioşi: 
critica secheamă batjocură şi cer conferințe mature despre 
limbă; nu pot luaaminte că lumea e sătulă de conferințe şi 
că decadința limbilor, aartelor a început când s-au ridicat 
sisteme,  grameriani şi retori, ceau stârnit şi iscodit 
pedantismurile felurite, de au rătăcit cugetul şijudecata 


dreaptă a neamurilor. Dacă sistemele sunt rele şi 
consecințele ridicole, trebuie oare neamul orbeşte să le 
urmeze, pentrucă doi, trei sau o mie de oameni şi-au jertfit 
viața lor a produceacele sisteme? Căinăm oamenii, îi 
prețuim pentru gândul bun şicredem că cu cât sunt mai de 
inimă români, cu atâta mai mult sevor pune la muncă de 
iznoavă: errare humanum est. 

Critica nu are vreme a răspica mărimea restaurației din 
veacul trecut, dar poate în treacăt înregistra faptele şi datele 
tradițieiromâneşti. Găsim într-un jurnal aducerea-aminte a 
adunării de laBlaj, ziua cea mare de 15 mai 1848, serbată 
de pribegii din Principate de la Paris la 15 mai 1851, în care 
serbare se închinau cuentuziasm înaintea fraților ardeleni 
care nu au primit decorațiiruseşti şi ziceau: „Ardealul este 
matca româniei; în munţii săi trebuie să punem altarele 
patriei noastre. Mai mult de oricare, ardeleniisunt ataşaţi la 
pământul lor; ei cu anevoie peregrinează; iubesc caoasele lor 
să se odihnească în pământul părinţilor lor, şi aceasta ledă 
o mare virtute de rezistență; ei, când se ridicară şi ieşiră 
dincuiburile lor, trecură munții şi formară gemenele 
Principate... Să nune îndoim, şi la noi în Principate 
sentimentul național este în adânculinimilor, tot aşa de 
înrădăcinat ca în Ardeal. Ideea unității române, înainte de a 
fi propovăduită de scriitorii români al veacului acestuia de 
deşteptare, a fost în inima căpitanilor şi a domnilor viteji şi 
înneobosita muncă şi străduință a ţăranului. Din începutul 
deosebirii şi al despărțirii în provincii, românii noştri 
căutară totdeodatăde a le lăţi şi întinde spre râpile Dunării, 
către Mare de o parte, şide alta de a nu se dezlipi şi a se 
înstrăina de ciuburile, de locurilelor de întâia ocupare. Aşa 
mişcarea literară veni târziu în urmaatâtor străduințe eroice 
făcute în Tara Românească şi Moldova pentru necurmarea 


tradițiunilor istorice. Aşa, înainte de părintele Petruîn 
Ardeal, logofătul Miron în Moldova priveşte pe românii toți 
delaolaltă ca o singură familie; şi mai înainte de el, Mihai- 
vodă Viteazul voieşte să unească pe români într-un singur 
stat; mai înainte deMihai chiar Petru Rareş, bastard al 
marelui Ştefan, reclamă moşiapărintească în Ardeal. Şi de 
ne-am afunda mai înainte în istorie,spre a căta sentimentele 
de frăție română, am vedea că loaniţiucerea de la papa 
coroană pentru el şi urmaşii lui întemeiat numaipe titlul de 
român. Într-un cuvânt, cu cât vom desluşi mai bineşirul 
faptelor româneşti de la început, cu atâta mai tare ne 
vomîncredința că ai noştri s-au luptat pentru ideea unității 
mai înaintechiar de a fi singura idee fecundă şi adevărat 
sublimă în literatură.” 

Ostaşii mari ai Moldovei şi ai Ţării Româneşti încearcă 
unitatea politică prin putere, poporul prin sunetul 
buciumului ce răzbatepeste codri şi peste dealuri: cronicarii, 
stâlpii literaturii, ațâță unitatea morală prin aducerea- 
aminte a legăturii limbii şi a sângelui,şi unii domni prin 
şcoale înflorite deschise tot neamului. Unitateaşi tradiția în 
Ardeal se dezvăluiesc prin durerea lui Şincai, a luiKlein, a 
lui Petru Maior. Încotro şi când îşi întorc românii ochii 
şigândul lor, dau de Principate, centrul vieţii neamului. În 
zadar arvrea frații ardeleni să respingă influența veche şi 
nouă a Principatelor. Existența politică a țărilor, cât de mică 
este sau a fost, era şieste un punct strălucitor; şi inimile 
românilor nu puteau fi aiurea;de aceea după aspiraţiile 
politice a venit influența ideilor şi acivilizației. Veacul al 
XVIII-lea, fiind un timp de decadență pentru Principate, 
marii ardeleni ce ştiau Moldova şi Valahia mai binedecât 
Banatul şi Ardealul, opun străinismului, ivit sub forma 
grecească, scrierile lor scrise cu pana picată a cronicarilor şi 


atraducătorilor. Astăzi, când Principatele trăiesc în şirul 
ideilorfranceze, astăzi, când limba umblă şovăind între 
multe sisteme,astăzi, când forma veche a stilului este uitată 
şi rătăcită fărăîntoarcere, iar forma nouă română încă 
scriitorii nu au nimerit-o,totuşi şcoala ardeleană nu are 
putere de a trăi nici de tradiţiilerestaurațţiei, nici de viaţa ei 
însăşi. Sub sistemele latine prin careschimbă limba nu 
poate mistui stilul franțuzit al Principatelor; deosebirea este 
că bucureştenii puţin, ieşenii mai mult îşi adapăinspirația 
de vițele vii ale neamului, caută a-şi ascunde 
străinismulmăcar sub cuvinte române sau învechite în 
românie, pe când ardelenii, săraci ca şi țăranii de stilul 
limbii, cearcă a-şi ascunde sărăciacu mitologia şi cuvinte 
latinizate. Mulţi Ronsard avem, dar Malherbii întârzie a sosi. 
Ştim că gândul a fost bun, ştim în Bucureşti,în laşi şi în 
Blaj că oamenii ce au pornit pe calea latinirii au fost şisunt 
pătrunşi de mizeria neamului nostru, de viitorul ce ne 
estepăstrat; ştim că din ei mulți ar muri şi mulți au suferit 
pentrumărirea şi mărturisirea româniei, ştim încă şi vedem 
că, oricândscriitorii vor a pătrunde la inimă, la auzul şi la 
văzutul românului,uită sistemele. Răul este că pe lângă 
dascălii noutăților, care aucumpănă în aplicaţia sistemelor, 
vin ucenicii care îşi pun silința şifala nesocotită şi 
neştiutoare a întrece pe dascăli. De la gândulrestauratorilor 
de a întemeia gramatica latină, de la gândul de astârpi 
cuvintele de extracție străină am ajuns a schimba tot 
glosarul. Exagerațţiile şcoalelor combatem, nu şcoalele, nu 
munca, nuîmbunătățirea. Sunt o seamă de oameni care se 
sprijină pe  scriitoriivechi spre a zidi temelia sistemelor 
exclusive; dar dacă, de pildă,este carte în iune, sunt alte 
cărți tot de o vechime, ce sună altminterea; nici una, nici 
altele nu dovedesc nimică, de nu că limbile aureguli şi 


excepții, că nimică în lume nu este nou, şi s-au aflat visurişi 
cercări limbistice româneşti şi în veacul al XVII-lea. Şi noi 
am vrea să clădim o sistemă de limbă, dar de unde să 
pornim? - De laTraian împăratul, cum zice Patria în nr. 26 
de mai sus, sau de lacronicari? Care-i limba neamului 
român? Limba lui Ciceron şi a luiTraian, sau limba 
soldaților lui Traian?... 

Până ce Patria va dezlega publicului român această chestie, 
socotim că sistemele nu au temelie, pentru că rezultaturile 
nu sunt înarmonie cu neamul; şi rămânem în încrederea că 
limba română e olimbă deosebită acum şi a fost osebită 
pururea de limba latină, căcuvintele ei s-au format şi se 
formează după reguli încă necunoscute, ce îşi au logica în 
istoria noastră. 


În cercările noastre de a ne convinge de temeiurile 
sănătoase ce ar fi ademenit pe români a părăsi limba 
strămoşească, am rămasnehotărâți dacă acestea provin din 
prea mare ştiinţă, sau numaidin fantazia novatorilor, după 
şcoalele de unde ies, bucureştenesau ardelene. În mai multe 
rânduri, vorbind de sistemele limbistice, am zisradicale sau 
radicalism; suntem datori a ne îndreptazicerea şi a respinge 


şi acest temei, pentru că cuvântul radical ald-lor stă în 
contradicție cu istoria neamului, cu tradiția româneascăşi 
cu scrierile restauratorilor; unii din radicalişti, raționalişti, 
şi cevor mai fi, au pornit fără să ne spuie de unde pornesc; 
alții pornescde la o limbă latină depravată, ce o socot limba 
lui Ciceron. Dupăaceştia, coloniştii romani au urmat de la 
descălecatul întâi a vorbişi a scrie latineşte, şi numai cu 
vremea, cu megieşia şi amestecareabulgaro-slavonă, s-au 
şters dintre ei limba şi literele latine. Dinnenorocire pentru 
aceşti utopişti, istoria lumii şi un monument viu,mare de 
opt milioane de suflete, le stau dimpotrivă. Istoria 
mărturiseşte că în lumea română, pe lângă limba oficială 
latină, trăiau cotla cot şi dialecte compuse de latineasca cea 
obştească ce nu a pieritniciodată în Italia, zice Petru Maior. 
Aceste dialecte duse de soldațiiromani, răsplătiți cu 
pământuri în țările biruite, s-au întrulocat cu limbile acelor 
țări biruite şi au produs modernele limbi, zise neolatine. Cu 
decadența romană, limba latină oficială pică şi ea; dialectele 
provinciale intră la rând şi se ridică la grad de 
limbi;asemănarea limbilor române, franceze, spaniole şi 
italiene nu vinede la limba latină, dar de la cea latinească a 
soldaților. - Cu câtcearcă cineva analogiile, suind şirul 
veacurilor, cu atâta asemănareaîntre limbile surori e mai 
mare în construcție, în cuvinte şi în idei.Pe când limba 
latină este uitată ca limbă vie, şi rămâne numai olegătură a 
cancelariilor, a învățaților şi limba bisericii, limbile nouăse 
încerc a scrie şi a creşte. Greutatea întâmplărilor 
istorice,tendinţele religioase ne siliră pe noi, românii, a trăi 
în înrâurireaslavonă, ca înrâurire preponderentă; în lipsă de 
dovezi vechi, suntem datori a crede că limba românească 
scrisă a început cu literelechirilice, despărțită cum era de 
vatra civilizației neamurilor latine,care neamuri luaseră 


literele latineşti nu ca o moştenire a limbii luiCiceron numai, 
dar ca un avut al civilizației italiene din 
străvechime,civilizația aceea ce a respins litera grecească. 
Multă vreme, dialect popular numai, restrâns în 
întrebuințarea casnică şi în relaţiile private, dialectul putea 
să piară de piereaființa politică a neamului; dar micile 
privilegii feudale ale Maramureşului şi ale Făgăraşului, 
neobicinuința pe atuncea a crăiilorde a amesteca neamurile 
şi a constitui omogeneitatea ţărilor, şimai ales întemeierea 
domniilor române a Valahiei şi a Moldovei,întăresc dialectul. 
Cu privilegiile mici, cu ridicarea politică a Principaturilor, 
dialectul se ridică şi se impune dregătoriilor, începe a 
sescrie prin acturile publice şi se preface în limbă. Cum ne-a 
părăsitlimba latină oficială cu strângerea românilor, 
asemene şi limba slavonă ne lasă cu înființarea straturilor 
române. Un eveniment religios, reformarea, ce desparte 
omenirea de astăzi, veni când româniaera în cumpănă de a 
se topi în oceanul slavon, şi goni limba slavonicească de tot 
din lumea română şi începe adevărata şi singura tradiție a 
limbii române. 


XII 


Depărtarea românilor de apus, de unde era originea lor, îi 
aruncase nu numai în catolicismul răsăritean, dar şi în 
slavonism, slavoneasca fiind limba politică, oficială şi 
religioasă a Dunării.Cercările lui Racoți de a trage pe români 
la dogmele lui Calvin,într-o ţintire politicească, îl îndeamnă 
a porunci tălmăcirea cărțilorbisericeşti din slavoneşte şi a 
întemeia slujba bisericii în limbaromână, pentru a-şi câştiga 
numeroasa poporație română din Ardeal şi din comitaturile 
ungureşti şi a nu o lăsa nici catolicismuluirăsăritean, nici 
catolicismului roman, care, după cum este ştiut,nu îngăduie 
serbarea liturghiei în altă limbă decât în limba latinească. 
Unul din cele vechi titluri ale limbii româneşti este: 
„Psaltirea ce să zice: cântarea a fericitului proroc împărat 
David, cu cântărilelui Moisi, şi cu suma şi rânduiala la toți 
psalmii, izvodită cu maresocotință din izvod jidovesc pre 
limba românească, cu agiutorul luiDumnezeu şi cu 
îndemnarea şi poronca, dimpreună cu toată cheltuiala, a 
măriei-sale Gheorghe Racoci, craiul Ardealului i proce. 
Tipăritus-au întru a măriei-sale tipografie dintăi nouă; în 
Ardeal, în cetateaBelgradului.” 

Şi mai departe: „Cinstitul şi luminatul semn al măriei-sale 
craiul Ardealului, şi al domnului părțitor Ţării Ungureşti, şi 
a Şpanuluisecuiesc oşteşte i proce.” I. Corinth. „În soborul 
creştinilor mai voiesc a grăi cu înțeles 5 cuvinte, învățând 
pre alţii, decât zece mii decuvinte în limbi străine.” Cuvintele 
aceste de seamănă a fi criticasistemelor limbistice de astăzi 
ale românilor sunt o lovire fățişă încontra bisericii latine. 
Predoslovia către măria-sa craiul Ardealuluişi predoslovia 
cătră cititori I. Corinth este un curs de istorie aschimbărilor 
politico-religioase ale vremii şi o dovadă că limba scrisă a 
început cu tălmăcirile acestea. Pretutindene unde se află 
suflare românească limba slavonă părăseşte altarele şi 


oficialitatea;revoluția se face într-o clipeală şi fără 
contestaţie pentru că era îninima neamului de a viețui din 
puterile totale ale lui, pentru că era în natura dreptei 
judecăți a românului şi pentru că întemeia şi maitare duhul 
neatârnării neamului şi  împrospăta  antipatiile de 
semințieamorțite acum de mult, cu legături politice şi 
religioase. Dartălmăcirile poruncite de Racoci cu scop politic 
ațâțau îndată luareaminte a staturilor române: luând din 
reformă ceea ce era dupăînțelesul şi folosul neamului, limba 
vie şi serbarea bisericii, bisericile din Țara Românească şi 
din Moldova, mai cu seamă din Moldova, unde clerul avea 
mare nume de învățătură şi de evlavie, opunla acele 
tălmăciri alte tălmăciri, compun cazanii şi evanghelii 
comentate, anticalviniste şi păstrează nejignită credința 
religioasă aPrincipaturilor ce era puterea lor, întărind prin 
influența lor şicredința îndoită a românilor de peste Carpaţi. 
Încercarea de propagandă politico-religioasă a craiului 
Ardealului avu de urmare pentru români a da născare 
unității române în toatăîntregimea ei, a întări naționalitatea 
prințipaturilor cu inaugurarea desăvârşită a limbii şi 
dezbârnarea iar desăvârşită a credințeice putea să le atârne 
de Ungaria sau de Polonia, primejdia noastrăde atuncea. 
Precum tot din epoca reformei religioase porneşte şi 
întemeierea unor limbi apusene ca limbile franceză şi 
germană, asemene şi lanoi tradiția limbii porneşte de la 
lupta lui Racoci şi reacţia Principaturilor în contra 
propovăduirii calviniste. 

După titlurile istorice ale neamului ce nu le recuză nimene, 
după analele pozitive ale limbii, în zadar am mai cerca vreun 
temeişcoalelor moderne, care toate înlăturează şi pomenirea 
chiar atradiției, ca oamenii cei noi ce îşi tăgăduiesc părinții, 
neştiitoarepoate aceste şcoli că analele noastre răspund la 


epoca cea mareeuropeană zisăRenaşterea, adică epoca în 
care popoarele de toatevițele şi-au găsit forma desăvârşită în 
limbi, în naturi, în pozițiapolitică şi au plecat pe calea cea 
largă a ştiinţelor şi a civilizației. 

Am zis că şcoalele limbistice au cuibul lor în Bucureşti şi în 
Ardeal. Acele din Bucureşti care au luat de organ Patria 
sunt şcoale de fantazie, ce umblă după teorii artistice, 
croind o limbă dramatică, da nu română, pe formele şcoalei 
ultraromantice franceze de la1830, şcoală cu părul lung, cu 
antiteza în cap şi în picioare, cumanta pe un umăr, cu 
ghitara aninată de gât şi cu spada în mână,şcoli de geniu 
necunoscut în ingrata românie, şcoli ce nu au nevoiede a 
ținea seamă de istorie, şi cheamă tradiţia o coterie. Adevărat 
că scrierile ce ies din aceste şcoli sunt netrebnice pentru 
mulțime;adevărat că propăşirea ideilor se întinde la 
numărul fericiților ce lepot înțelege; adevărat că nu sunt de 
acele „ce spun cinci cuvinteînvățând pe alții, dar de acelea 
ce spun zece mii de cuvinte înlimbă străină”; adevărat că 
aceste şcoli au de scop a învăţa şi aconvinge pe cei învățați 
şi convinşi numai. Curioasă coterie estetradiția, de o pot 
înțelege şi mulțimea, şi învățatul, şi şcoalelebucureştene. 
Seama Ardealului în istoria nouă a limbii e mai grea. 
Ardealul, ce are tradiția calvinistă, Ardealul, care în veacul 
trecut s-a luptatcu acea tradiţie în contra năduhului străin, 
purcede şi el însă dinradicalism, şi radicalism latin. Multă 
ştiinţă, multă erudiție suntin Ardeal; prin urmare, logica 
istorică nu a putut fi neştiută şi neînţeleasă ca în alte şcoli. 


XIII 


Această contradicţie vederată a tradiției cu fapta învăţațţilor 
ce leapădă tradiția, ascunzând-o, sub pretext de baştină 
latină, ne-aadus a cerceta dacă nu cumva vro idee mai 
departe nu stă ascunsăîn sistemele latineşti ce înfloresc în 
Ardeal cu cuvânt de românie?Ardealul nu este ca 
Principatele o întregime de credință; şi şcoalelelatine, şcoala 
de la Blaj, e şcoala românilor uniți. Nu doară căcredem că 
căpeteniile ar putea vrodată falsifica dreapta judecată 
aromânului, încât, ca sf. Petru, să se lepede de românie, dar 
ideea religioasă fiind o putere asupra popoarelor, am văzut 
cu  oarecareîngrijire şi îndoială latinirea neobosită şi 
sistematică ce vine dinaceste şcoale, cu atâta mai mult că 
catolicismul român este foarteîndrăzneț la prozelitism. 
Pentru românii ţărani, primejdie nu încape;deşi toleranța 
religioasă a fost un act pururea cunoscut în faptă, denu în 
drit, de guvernele țărilor, unitatea credinței nu s-a clătit, 
şieste de adeverit că nu se va clăti vrodată; dar 
propovăduirea catolicismului ce se face, ajutată de latinirea 
limbii, ar tăia în douăunitatea morală ce leagă deosebitele 
familii româneşti, acea unitate care ne-a mângâiat veacuri şi 
a făcut puterea sufletului nostru.Statornicia Principaturilor 
în patimile istorice a produs roduriledorite; mântuirea a 
sosit astăzi! dar, osebiți de vițele vii ale neamului prin 
hotare politice, ardelenii, de vor aluneca pe calea 
propagandei, se osândesc a pieri, slăbind totodată mijloacele 
neamuluide a se ridica la poziţia la care îi cheamă astăzi 
prefacerile politiceale lumii. Zile de frăţie ca a Blajului din 


15 mai 1848 se ridicărareori în istoria unui popor împărțit 
în credința sa. Spuie căpeteniilea uniților şi a neuniților cu 
câtă muncă sufletească au putut pe treizile impune tăcere 
pizmelor religioase? 

Biografia latinitorilor, începând de la Petru Maior şi de la 
restauratori, ar putea să ne puie pe urmele unei 
propagande, de carenu credem să fie bucuroşi românii şi ne 
va modera în iutele prefaceri limbistce întemeiate pe limba 
latină. 

Pentru a scăpa România de panslavismul ce o cotropea în 
minutul unde venea panslavismului, pe nourii nordului, 
ajutorul înarmat, înavuțit şi năvălitor al moscalilor, se ridica 
limba scrisă ceizgonea slavonismul şi din biserică; acea 
limbă scoasă din aplecărileîntregului neam, în ziua 
primejdiei întărită de cronicari, s-a luptatpână astăzi şi a 
făcut singură unitatea şi tradiția românească. Depotopul 
slavonismului ne-a scăpat reforma; de Calvin ne-a 
scăpatconştiința românului, care a luat limba fără a-şi da 
credința; de potopul latinirii, ce şi cine a scăpa românia? 


Partea a doua 


Simțul firesc al românului seamănă a fi amenințat de 
întreagă stingere. Sisteme se ridică în contra sistemelor, 
şcoalele se ridicăuna asupra alteia şi se întreabă în furia 
polemicii stârnite de câtevaluni: Cine a dat născare 
jargonului? Tu... eu?... Bucureştii sau Blajul, sau jargonul 
nu ar fi oare limba reacționarilor, aristocraţilor,slavonilor şi 
rusolatrilor moldoveni, care, după concluziile neconcluzând 
ale dlui B..., au slăbiciunea absurdă şi retrogradă de a crede 
şi propovădui că instrumentul cu care s-ar putea cânta 
româneşteeste bun, dar că meşterii nu sunt vrednici. Noi, 
care credem căglasul a opt milioane de suflete are mare 
putere în cumpăna logicii,şi putere mai mare decât logica 
sistemelor ce se întemeiesc pe gramatici străine şi pe uri 
politice fără ființă astăzi, noi, care credemcă glasul acestor 
opt milioane de suflete este mai mult decât ocoterie, cuvânt 
mai mult artistic şi glumeț decât drept, aruncat dedl B... cu 
dezinvoltura  ştiută a limbajului bucureştean, ne- 
amîncredințat, după pătrunzătoare cercetare a lexicoanelor, 
că coterieînsemnează societăți mici (româneşte: adunări), 
sau prietenii literare şi altele sau şcoale sistematice, ce se 
încerc a trăi afară de viațaobştii şi a se deosebi de traiul 
tuturor, bunăoară cuacării şi pedanții. 

Cât de frumoase sunt sistemele şi rodurile lor, sunt români 
nătângi, convinşi că o limbă, fie ea turcită, grecită, 
franțuzită şislavonită, când vorbeşte de neam şi s-a născut 
cu el, când spune detrecut, de patrie şi în fiecare cuvânt stă 
o tradiție istorică, o durere,o fală, sau o simţire, e o limbă 


nepieritoare şi cu anevoie de a stârpi.Propovăduirea 
calvinistă a produs vietatea româniei; ea, precum s-azis, a 
scăpat neamul de oficialitatea slavonismului în stat şi în 
biserică, care oficialitate ne mâna în adevăr a nu mai fi nație 
şireduce limba la un patoa dezmoştenit precum e acel patoa 
românescde pe şesurile Tisei. Dar propovăduirea calvinistă 
şi reacțiaromânească în contra ne aduse forma desăvârşită, 
forma concretăa neamului nostru. Pentru a tălmăci ideea 
noastră mai cu pătrundere,am zice că românia a ieşit 
înarmată de toate puterile viețuitoaredin revoluţia religioasă, 
ca Minerva din fruntea lui Jupiter, nescăpânddin vedere că 
neamul nostru este rodul lumii romană şi al lumiibarbară 
pe malul Dunării, cum franțujii, italienii, spaniolii 
suntrodurile în alte proporţii al civilizației vechi şi a 
sălbăticimii. Moderna ură politică a moscalilor, de care 
poate fraţii de peste munţica mai depărtaţi nu erau şi nu 
sunt pătrunşi ca noi, ne-a aruncat înitalienism, în 
franțuzism şi în alte isme ce nu erau şi nu suntromânism. 
Însă primejdiile politice, încât priveşte robirea sufletului 
român, au trecut, adevăratul românism trebuie a-şi ridica 
capul. 

Deosebitele şcoale despărțţitoare lumii română se unesc în 
socotința lor despre puţina ştiinţă a limbii slovenilor şi prin 
sloveniiaceştia ne măgulim a crede că se înțelege reacționarii 
moldoveni aiRomâniei literare. Ce vor să zică şcoalele cu 
cuvântul de ştiinţă alimbii nu se prea pricepe, căci țesătura, 
legătura părților unei fraze,singularul şi pluralul sunt astăzi 
ştiinţe ale copiilor şi nu se cerenici barbă, nici ani pentru a 
lor învățătură. Purechetul unei virguli,lipsa unei vocale, 
greşul unei perioade sunt lucruri serioase,mărturisim, şi 
vrednicesc refutaţii şi nopţi de neodihnă a capetelorinvățate, 
dar să fie îndurare şi iertare când cititorul va putea 


culegeideea prin greşelile limbii. - Nu corectura scrisului 
face cărțile maibune... îndeosebi pentru limba română, unde 
să căutăm regulileei? În şcoale?... Dar şcoalele se deosebesc 
toate prin sistema dețesătură şi de ortografie, şi toate 
pornesc de la analogii străine,unele italiene, altele latineşti, 
altele franţuzeşti. - În cărţilebisericeşti, în cronicari, în 
pildele lui Şincai, lui Klein, lui Maior,ale puţinilor cărturari 
în urma acestor, în poeți ca Cârlova şi Scavinski?... Dar 
şcoalele, ca să fie logice, trebuie să respingă şi pe uniişi pe 
alții, că ei sunt barbari, şi nu sunt români, după Blaj sau 
dupăBucureşti. 

Dacă cărțile şi manuscrisele cele mai vechi nu ne dau altă 
limbă decât aceea ce umblăm a lepăda astăzi, putem oare să 
presupunemregulile, rădăcinile, terminațţiile şi 
schimonositurile combinate şicomplicate ce ne impun 
şcoalele, şi putem crede ca cuvânt de evanghelie că Iaşul, 
Blajul sau Bucureştii au găsit românia prăpădită. 

Nu. - Cărţile cele întâi erau izbucnirea duhului neamului, ce 
îşi găsise întregimea lui după frământarea nevoită a 
veacurilor, eraurevoluția învingătoare a ideii româniei, ce se 
mişcă în sfârşit înveacul al XV--lea şi vin la lumină în veacul 
al XVI--lea, cu limba,cu aplecările, cu civilizația şi 
presimţirea de tărie a ei. Până a nuluci la soare, 
naționalitățile mocnesc veacuri, şi odată răsar cutoate 
armele lor, credință religioasă, credință politică, civilizație 
şilimbă. 

Ideea româniei, născând în veacul al XVI--lea, se preface în 
revoluție politică şi porneşte regulat analele naționalității 
printipărire de cărți: dar temelia acelei revoluții este tradiția 
orală. 

Tradiția orală a neamului nostru cuprinsă în cântecele 
vechi, zise astăzi balade, ne dă tot românismul cărților 


bisericeşti şi alcronicarilor, iar nicicum românismul nou. 
Astă tradiție orală,neținută în seamă de şcoale, astă tradiție 
pe care este ziditănaționalitatea română împrăştiată într-o 
minunată asemănare şiunire pe toate laturile româneşti, e 
limba. Câtă osebire ar fi întreprovincialismurile moldo- 
ardeleano-române, am avut şi mai avemiîncă o limbă mai 
presus, o limbă cu care ne putem înțelege delaolaltă, 
moldovanul cu tisanul, ardeleanul cu craioveanul. 

Decât vom discuta şi argumenta latineşte despre sisteme 
negăioase, care ostenesc, suntem în încredere, şi pe dascăli 
şi pe ucenici, ne închipuim mai bine că românii nu ştiu nici 
latineşte,nici franțuzeşte, nici italieneşte; şi se mulțumesc a 
spori înainte, înrod şi în frumuseţe, limba aceea care le-au 
făcut veacurile, pentrucare i-au hulit, necăjit, chinuit 
ungurii şi slavonii. 

Nici Racine, nici Pascal, nici Schiller, nici Homer, nici Dante 
nu au făcut gramatici; unii din ei au scris până a nu fi 
gramatică înlimbile lor, şi scrierile lor au slujit de-a face 
gramatici, şi fac podoaba neamurilor lor şi a omenirii. 
Naţionalitatea nu stă nici în gramatică, nici în rădăcini, nici 
în terminațţiile unei limbi, dar în limba uzuală; românilor 
numai le-a fost dat a începe viața cu cărținepotrivite şi a 
slăbi naționalitatea cu sisteme şi chestii  înnoite 
dingâlcevirile retorilor picării grecilor şi a românilor şi din 
sfezile scolastice ale Veacului din Mijloc. 

De unde a pornit împotrivirea buruitoare în contra 
calvinismului, de acolo trebuie să pornească şi reacția 
mântuitoare în contrascolasticii latineşti, ce ne duce la 
apostazia naționalității. Uităm că latinismul şi neolatinismul 
au fost un steag politic, ce nu maiprinde loc acum; între 
români, moldovenii, şi între moldoveni, 
colaboratoriiRomâniei literare sunt singurii ce nu au impus 


românilornici gramatici, nici altă scriere după iscodirile 
închipuirii lor; singură Moldova, ca şi în lupta naşterii, a 
sprijinit tradiţia scrisă şitradiția orală. Este iertat dar 
Moldovei a cerceta titlurile necontestate vechi şi a cumpăni 
temeiurile nouă; este iertat Moldovei, carea pus mai multe 
pietre la zidirea veche a naționalităţii a se convinge dacă 
limbile nouă fac cât limba veche, cât de frumoase 
şiarmonioase sunt ele, dacă substituţia lor este putincioasă, 
de nevoie,şi conformă cu țelul la care sunt chemate limbile 
de a fi un organde înțelegere nu a unor oameni, dar a 
oamenilor, şi a se încredințacă latinirea, saufranțuzirea, sau 
talienirea  româniei  vredniceşte truzile ce am putea 
întrebuința în cercetări şi lucruri mai serioase. 


II 


Nici o pricină personală nu ne-a îndemnat a pune pe hârtie 
micile observaţii ce a tipărit România literară sub nume de 
Cugetări,nici nume, nici profesie de cărturar nu avem; în 
călătoriile silite,uneori primejdioase, între români la 1848 
am avut prilej a vedea şia ne dovedi nepotrivirea doctrinelor 
nouă ale limbii cu firea duhului, cu nevoile şi cu obiceiurile 
neamului. Cum zicea d... B. peCâmpul Libertăţii de la Blaj 
de silnica legătură a Ardealului cuŢara Ungurească, că 


ungurii puneau la cale de români fără români,am putea să 
zicem şi noi că gramerianii au pus la cale limba fără 
aîntreba pe limbă. Un lucru necontestat că limbile se prefac, 
dar seprefac ele singure cu întrebuințarea zilnică, cu sporul 
ideilor şinevoile civilizaţiei; însă prefăcătura adusă de ani şi 
de trebuință,măsurată pe noima aplecărilor şi a năravurilor 
neamurilor enesimţită la auz şi la vedere. Tulburare în 
limbi, cum a fost revoluțianoastră, pică în baltă, dar nu pică 
până a nu aduce confuzie înidei, desfrânare în condei, 
cacofonie şi stavilă în inspirație. Cândrevoluţii de aceste 
năpăstuiesc neamurile, sau neamurile pier, sauoamenii de 
judecată vin dincotrova şi se opun potopului stricător. 
Priveala unei polemici aprigi, ce a picat într-o înjosire de idei 
şi de cuvinte neiertate, ne-a fost întrerupt şirul ideii noastre 
istorice.Să o urmăm de aici înainte, după cum faptele şi 
vederea românilorne-au arătat-o în câmpul Blajului, al 
Filaretului, pe şesurile Tisei şipe malurile Prutului. 

Un lucru dovedeşte polemica, că toți românii nu sunt poleiți 
şi ciopliți ca atenienii, dar că au mult din firea beoţianilor; 
maidovedeşte polemica încă că pedanțţii sunt iuți, şi 
îndeosebi că oseamă de învățați ai Ardealului apără limba 
născută din sisteme,ca o limbă ardelenească. Poate să fie 
ardelenească, dar nu esteromânească. Judecata dreaptă nu 
ne îndeamnă a scrie franțuzeşte, şi nici un moldovan nu a 
propovăduit aceasta; moldovenii zic căpredicile politice de pe 
câmpul Blajului de la 1848 s-au ținut într-olimbă 
necunoscută celor patruzeci de mii de români adunaţi şi 
căacea adunare, fără lancu, fără Buteanu şi fără alți feciori 
asemene,ce nu vorbeau după gramaticile şi lexicoanele 
Blajului, ar fi fost omare mistificație. Facem chemare la 
mărturisirea celor ce au fostfață, iar dacă mărturisirea ar 
putea lipsi, ne îndreptăm la gazeteledin acea epocă şi la 


protocolul adunării din mai 1848. - Suntemconvinşi că 
înşişi învățații Ardealului sunt astăzi uimiți de rodurileşi 
confuzia propusă; simțim aceasta la moderaţia temeiurilor, 
a criticilor din nr. 22, 23, din Foaia pentru minte, unde 
cunosc că sistemele au întrecut hotarul lucrurilor iertate. 
Nu vom ridica ce estegreşit în apreciaţia dlui G. S. despre 
autorii franțuji şi limba franțuzească vorbită în Paris, deşi se 
pare ciudat ca Iaşul şi Blajulsă discute aceste obiecte, când 
e vorba de românie; însă dacă înFranța există academia, şi 
academia folositoare, aceasta vine pentru că în Franța nu 
sunt, nici au fost mii de sisteme şi de şcoli, miide gramatici, 
lexicoane şi opere, după acele şcoale şi sisteme felurite în 
consecințe. Are Franța academie, pentru că Franţa în vreme 
aînlăturat pedanțţii, pentru că gramatica s-a mărginit a da 
numaireguli organizatoare a graiului unei limbi ce se vorbea 
şi se vorbeşte,iar nu codul unei limbi închipuite. Nu este 
drept ce zice fratele G.S. de fraţii moldoveni că nu pricep că 
limba se schimbă cu vremea.Moldovenii au pus schimbarea 
ca un axiom de cele ce nu au nevoiede demonstrare; ne pare 
rău de a-l îndrepta la nr. din Românialiterară; dar acum 
zicem că, de se schimbă limbile, gramatica însănu. Critica 
din nr. 23 a F. P. M. (Foaia pentru minte) se ocupă multde 
alteraţiile şi pronunţiațţiile provinciilor; şi aici ne pare rău 
deînțelesul criticului că provincialisme nu sunt limba; dar 
când oamenii din osebitele provincii, ca cronicarii, Klein, 
cărțile bisericeştişi mai târziu Şincai, s-au tălmăcit tot într- 
un fel, fără a pica în hiere, fără a mânca şapă şi fără a-şi 
pierde pşenea etc., suntem siliția crede că este o limbă. Am 
crede chiar într-o gramatică ce s-ar facepe documentele ce 
avem, dar nu pe documente ce ne închipuim căam avut. 
Gramatica ce se complică şi, pentru a vorbi mai drept,care 
porneşte de la filologie, nu dă extrasul limbii vii, ci 


produceteorii ingenioase câteodată, dar totdeauna 
împoncişătoare realității. Românii au dat prea mare însuşire 
filologiei, sau mai binecuvântologiei, care e o ştiinţă de 
anticar, şi au ridicat-o până ce aufăcut din ea temelia unei 
limbi; dar nici Academia Franceză, nicigramaticile 
franțuzeşti nu pornesc de la filologie. Lexiconul a înscris 
cuvintele vechi sau nouă, ori de ce baştină, introduse de 
practică, de amestecarea dialecturilor provinciale şi străine, 
de inspirațţiileşi talentul scriitorilor. Gramerianii, pornind de 
la realitate, au culesşi statornicit reguli organice ale 
țesăturii, singura misie şi datorie agramaticii. Când practica 
leapădă un cuvânt, academia se mulţumeşte a însemna 
noima şi etimologia lui şi a spune: cuvânt vechice nu se mai 
întrebuințează; când practica a făcut un cuvânt, sau 
aîmprumutat unul, academia îl înregistră iarăşi cu noima şi 
etimologia sa. Polemica însă, cât nu va ajunge în necuviință, 
nu poate finefolositoare şi ne-a deştepta într-o zi calea 
adevărată. Precum frațiiardeleni, cărora le cunoaştem multă 
ştiinţă latinească, sunt greşițiin apreciaţia lor despre autorii 
şi limba franceză, asemenea le estegreşită propunerea 
despre dl Eliade, ca cap de şcoală în Moldova.Moldova e o 
țară rece, unde entuziasmul, fie politic, fie literar, nuprinde 
în clipeală; nici teoriile italiene şi romantice ale 
vestituluirevoluționar, nici sistemele ardelene nu au prins 
rădăcină. Cei dinrari şi respectabili moldoveni, ce s-au 
încercat în nevinovate forme,au avut puţini imitatori, 
rămânându-le lauda numai că au dat semnul mişcării 
intelectuale, şi dându-şi laudă mai mare încă, nu cusisteme 
gramaticale, dar cu cercetări istorice, cu cercări de poezieşi 
alte asemenea ce au ațâțat publicaţiile şi scrierile 
moldoveneştide pe la 1840. Dar şi apreciaţia criticului 
despre românismul Principaturilor e greşită; românismul 


până la veacul al XVI--lea era numai în colț, şi staturile 
române se mişcau în rotirea slavonismului,care, am zis-o o 
dată, era civilizația preponderentă. Slavonismulera Dunării 
ce a fost Apusului  latinismul. Ardelenii, neavând 
ființălegală, nu aveau nevoie de a se ținea de tradiţia politică 
a vremii;dar dacă arhiva oficială şi biserica au fost slavone 
la noi, să nuuităm că relaţiile dregătorilor cu locuitorii au 
fost româneşti, căcărțile domneşti către dregători erau 
româneşti, că tranzacţiile scrise şi judecăţile se făceau 
româneşte; şi dacă în Ardeal este colecțiade două sute 
diplome, toate slavone, în Moldova avem sute de miide 
zapise, cercetări, titluri de proprietate şi  hotarnice 
originaleromâneşti. Erau aşa de români, că toate hrisoavele 
sună: „Înainteanoastră şi a boierilor noştri moldoveneşti..” 
Tălmăcirile uricelor,slobozite odată cu acturile oficiale 
slavone, sunt încă dovezi aleromâniei şi titluri ale limbii. 
Studia istoriei nu este numai în cărți tipărite: cartea vie a 
poporului, adică năravurile, obiceiurile publice şi private, 
portul, muzicaşi limba ne vor da poate soluția ce o căutăm, 
soluție ce o simțim cutoții, învățați şi neînvăţațţi, şi care unii 
o vânează pe pământuristrăine; nu îndelungat poate orbirea 
sistemelor să întunece minteaunui neam. 

Este în obiceiul criticilor, ce simt pămâtul înfundându-se 
sub greutatea unor sisteme, a sări din un obiect în altul şi 
de a pune încauză efectul. Aşa şi dl G. S. de la gramatică a 
sărit la frumusețilestilului, de la Blaj la Atena şi la Roma; şi 
de la frumuseţile stiluluila clasicii lumii, de la clasicii lumii 
la cântecele populare... Dl G. S.şi toate şcoalele noastre 
trebuie să urmeze tocmai din contra,... săpornească de la 
cântecele ce le hulesc ca să ajungă la clasici!...Prin câte 
fazuri şi prefacere au trecut toate limbile până la 
clasici!...Numai noi am avut pretenţii de a ne face clasici 


până a nu începe,de aceea suntem legați în felurite sisteme 
care au prefăcut toatăromânia într-o arenă de pedanți. 
Fiecare fază în existența limbilora avut o epocă de mărire, a 
produs o operă ce a determinat fazaurmătoare; dar 
propăşirile nu au venit cu sistemele; nu sistemele au înfiat 
pe Ennius Rusticus, nu sistemele au înfiat pe Horatius. 
Clasicii se chem clasici, pentru că rezumă în ei, cu talentul 
sau cugeniul, civilizația şi calitățile veacului lor. Dar numai 
prin gramatică nu se fac clasici. Vaugelas nu e numărat 
între clasicii franțuzeşti, şi nu avem nădejde că românia 
viitoare va putea puneîn rândul clasicilor grameriani de 
astăzi. Sunt autori care au scrisdupă toate regulile 
gramaticale, şi nu sunt clasici; sunt alții plinide greşeli 
antigramaticale, dar sunt clasici. Pentru ce?... Cea 
întâinevoie a omului este a înțelege şi a fi înțeles. Cât de 
clasic ar fi unom neînțeles, munca lui e netrebnică, şi 
cunoaştem multe opere deasemenea în biata românie. 
Faceţi-ne o gramatică a limbii după limba nu ce ar trebui să 
avem, dar după limba ce avem, şi lăsaţi-ne să începem de la 
început,lăsați-ne să ne rugăm lui Dumnezeu; iar nu lui 
Dominus Zeus, careeste un domn păgân, lăsați-ne să 
lucrăm în voia sa limbuşoara astaturcită, grecită, ungurită, 
slavonită şi ce a mai fi, ce o înțelegemtoţi, şi vom ajunge şi 
noi de când în când a naşte câte un clăsicişor.Noi, 
moldovenii, dimpotrivă, simțim că o mare avuție, inspirație 
şilimbistică este în cântecele disprețuite în Ardeal, şi cu ele 
şi voiacriticului vom urma înainte cercetările retrospective. 
Şi Homer afost orb, şi gramerianii de pe vremea lui l-au 
hulit de barbar şineclasic. Cu părere de rău vedem pe 
ardeleni mai mult dedațţi literei lucrurilor decât duhului, 
multă erudiție moartă, dar nicicumspiritul filozofic al 
lucrurilor. 


III 


Gramatica, a zis oarecine, este un mijloc, iar nu un ţel; la 
români, ambiția gramerianilor a prefăcut mijlocul în ţel; cu 
pericolul de astinge în noi închipuirea, slobozenia gândului, 
volnicia stilului, armonia, firea şi folosurile scrisului, domnii 
grameriani ne-au adusintr-un timp în care popoarele s-au 
scuturat de vrăjbile şcoalelor, şila un neam mândru ca al 
nostru, în care conştiinţa sângelui a fostvie în cele mai grele 
vremi ale istoriei sale, a concentra înțelepciuneaneamului cu 
cuvântologie, alfa şi omega ştiinţei şi a râvnei românilorde 
dincoace şi de dincolo de Carpaţi. Primejdia înghiţirii 
slavone,frica şi visul rău al gramaticilor şi politicilor noştri, 
au petrecut-ode mult românii, şi au petrecut-o până a nu fi 
pe lumea românăgramaticii şi politicii. Cine ia pană în mână 
astăzi nu gândeşte ceva scrie, ce carte de folos va da la 
lumină pentru inima, mintea şiîinvățătura românului, dar 
gândeşte pe ce mod va scrie, pe carelogică gramaticală: pe 
logica italienească, pe logica ardelenească,pe fantezia 
franțuzească, sau pe alte logici, nebotezate încă, cafoile 
Blajului, ca Patria din Bucureşti, ca Zimbrul din laşi; 
nimenenu scrie ca să-l poată înțelege fraţii şi părinţii săi... 
Patrioţii scriitori, gramerianii, ziditorii de temelie ai limbilor 
nu văd gloata, poporul iubit pentru care se fălesc că 
lucrează, sau socot acea gloatădeprinsă cu latinească, 


franțuzească şi italienească; nici unul nu-şiaruncă ochii 
peste logică şi nu se întreabă când şi când: oare logica 
lungită, tot lungită şi întinsă, ca o aţă, din deducție în 
deducție,nu cumva duce drept la neputinţă şi la groapa 
absurdului, dacă neeste iertat a întrebuința acest cuvânt 
străin, tălmăcit româneşteprin cuvântul neghiobie? Logica 
este de a se opri la pontul unde unprincip se loveşte cu alt 
princip, şi pentru noi este de a ne opri înanalogiile stârnite 
la pontul unde limba noastră respinge limbilestrăine, la 
pontul unde aceste analogii vatămă nu numai armonia,dar 
ființa organică a limbii. 

România ştie acum de descoperirea manuscriptului 
moldovenesc din 1427 în biblioteca de la Oxford; acest 
manuscript dă dreptateRomâniei literare în privirile sale 
istorice asupra limbii scrise. Nu ne fălim de această 
descoperire, ce ne întăreşte în apreciaţiile noastre,pentru că 
adevărul  izvorea pentru noi din însăşi viața 
neamului;simțim că toate sistemele şi-au trăit veacul şi 
oamenii serioşi, ca săprindă la putere, se întorc şi se vor 
întoarce, ca uriaşul din mitologie, la doctrina sănătoasă, 
adică la tradiţia istorică în picioare,tradiția care ne-a făcut şi 
ținut români, şi care tradiție, ea numaine va da putințele de 
a produce literatură însuflețită şi trăitoare şine va pune pe 
calea civilizației adevărat naţională, de care nedepărtează 
năluciri. 

De a greşi prin mult patriotism este o greşeală frumoasă; de 
a greşi cu trudă, cu erudiție încă nu este nefolos: din 
frământăturamințţilor, din scăpăratul ideilor ies priceperea şi 
adevărul; sistemele, judecata de înseşi rodurile sale sunt în 
cumpănă de a opri întinsele lor deducții; mulți scriitori se 
alăturează de tradiţii; şi aceştiscriitori sunt cei bine primiți 
de cititori; este de prevăzut că încurând şcoalele şi tradiția 


se vor uni într-un eclectism, unde neamână sporul ideilor, 
dezvoltarea civilizației, şi de care ne leagăbaştina noastră, 
căci românul s-a născut prin eclectismul politic;gramatica 
se va reduce la misia sa, şi scriitorii, după 
învățătura,talentul şi aplecările lor, vor întrebuința, alege, 
lepăda şi românizacuvintele. De a face din limbă o chestie de 
naționalitate se înțelege;dar de a înturna şi răsturna o limbă 
împotriva trasului ei este altăchestie: chestie de pedanti, de 
neştiitori, de şarlatani sau de mişei,când nu este cumva o 
neguțitorie de sentimente patriotice. De avorbi de aşezarea 
limbii pe nişte baze mai solide, de baze cerute deregulile ce 
constituie o limbă este o frazeologie strălucitoare pentru 
ochii slabi, îngâmfătoare pentru cel ce o scrie, deşartă 
pentruînțelepți. Când se naşte o limbă în lume, se naşte cu 
organismul ei,se naşte negreşit pe o bază solidă, pe baza 
alteraţiilor sau adecompoziţiei altor limbi, pe condiţiile 
viețuirii a poporului ce o înfie sau care se naşte cu ea, 
precum românii, pe condiţiile climei,a vecinătății şi o mie de 
alte condiții ce alcătuiesc istoria. Nu doarăsă căinăm 
românii că, surzi şi muţi, nemişcători şi nesimțiți douămii 
de ani, nu au avut răbdare a aştepta zilele noastre, pentru a 
lise face o limbă solidă. Dacă cititorii României literare ştiu 
muzica,ar putea asemăna cuvintele însemnate cu oarecare 
întorsături urlate nepotrivite cu notele şi acompanemântul. 

Până la ziua dorită a înfrăţirii sistemelor, Patria eroică din 
Bucureşti, un corp ager, ce respiră ca un torent liber un aer 
de viațăvegetală, spânzurată cu sfforțu pe vârfurile antitezei, 
ca o pasăre pebolta cerului va urma a sprijini sistemele, ba 
încă va mai naşte o sistemă ce se iscăleşte Y grec; singură 
buche sistematică de carescăpase biata românie. De ce 
rădăcină să fie acest Y grec ruşinos,ascuns în coada Patriei 
noastre, ca alt Y grec ce se ascunde încoada rândurilor de 


pe urmă ale emigrației române de la 1848?...Nu este 
ardelenesc, căci Ardealul, şi când se îmbracă latineşte, 
totvorbeşte româneşte. Moldo-român?... Dar românul de 
mult s-adespărțit de grecul; nu ar fi oare acest Y grec din 
acele neamuriînțelepte, care ştiu, zice dl Voinescu, a pregăti 
în optsprezece feluricartofele, dar nici într-un fel a vorbi 
româneşte?... Crescături hibride ce stârpesc pământul 
român, de care s-a mai vorbit odată în Moldova. 


Roma creşte, se întinde, se revarsă peste lumea întreagă 
prin soldații şi coloniile ei; până în veacul al IV--lea, în care 
năvălirilenoroadelor se prefac în potopul omenesc ce a 
înecat puterearomanilor, vorba în provinciile romane se 
împărțea în limba oficialăa dregătorilor şi a şcoalelor, adică 
limba latină, şi o limbă populară, alcătuită după fiecare 
provincie de limba romană a soldațţilorşi a coloniştilor şi de 
dialectele, ori de ce baştină, ale aborigenilor.Dachia, mai 
mult, ca cea de pe urmă şi mai mare colonie, s-a colonizat 
cu o mulțime de oameni şi soldați din toată împeria, şi 
maiales de italieni, de spanioli şi de gali în scopul politic de 
a încingeEuropa şi Italia de sânge credincios, unit cu patria 
mumă în tradiţii,în religie, în interesele afinităţii; se înțelege 


lesne că nămolul deoameni aşezaţi în Dachia aduse în noua 
patrie dialectele mixte, ceîncepuse a se tocmi la dânşii, şi 
totodată tradiţiile, credințele şinăravurile lor; amestecarea 
lor năştea limba şi naționalitatea românăsau romană a 
noastră, în care elementul roman trebuia să domnească în 
proporție mare, dar fără a înlătura alte ramuri nevoite. 
Greşeala noastră a fost, de când am intrat în dezbaterile 
limbii, că am urmărit numai asemănările noastre cu limba 
latină şi celelalte limbi neoromane, dar nu ne-am bătut 
capul cu neasemănările 

— şi tocmai neasemănarea informează duhul sau, cum se 
zice astăzi,geniul limbilor - şi desparte o limbă de alta: 
singurul Petru Maiora presimţit aceasta. 

Dovadă că neamul nu vine din Roma de-a dreptul, nici din 
Italia numai, ci din provinciile europene ale imperiului: 
Italia, Galia,Spania, Grecia mare, stau cele multe obiceiuri 
păstrate astăzi deromâni, care se găsesc unele numai în 
Galia, iar altele în Spania, şi Lexiconul românesc - altele în 
Italia; dovadă că limba nu este latină, stau: țesătura 
şicuvintele cele numeroase care lipsesc în latină, dar se 
găsesc în limbile noastre, şi tradițiile ideii naționale trăitoare 
la noi, ce îşi au perechea în unele din țările citate; şi în 
sfârşit numirea de haine,de lucruri, de sate şi de locuri, care 
numiri desluşite de aproape ne-ar ajuta a descoperi pricina 
deosebirii românilor în pronunțiaţie,în florile hainelor şi ne- 
ar aduce poate a specifica geograficeşte în care lature s-au 
aşezat, de pildă, coloniştii veniți din Spania, sau cei veniți 
din Galia şi Italia. 

De la al IV--lea veac, lumea romană se sfarmă: târgurile, 
coloniile, provinciile se despart; care se stăpânesc de sine şi, 
care se cuprind de barbari, limba latină se retrage pe 
vârfurile societăţii,iar limbile şi dialectele năvălitorilor se 


intorloc, se mistuie, se topesccu dialectele romane; dialectul 
italian rămâne mai roman, deşi numai latin, ca unul ce din 
capul locului se alcătuia de mai puținepărți eterogene, şi ca 
tradiție vie a limbii obşteşti vechi a Italiei;dialectul romano- 
galic se modifică cu limba biruitorilor germani,dialectul 
romano-ispanic cu limba gotico-arabică, şi dialectul nostru, 
cel mai de pe urmă născut din toate elementele ce aveau 
rădăcinăîn Galia, în Spania, în Italia, în Grecia mare, se 
combinează cuinfluența slavonă. 


Întrebuinţând porecla dată de dl M. Kogălniceanu unor 
„Columbi” literari de astăzi, am zice cu temei că, Petru Maior 
osebit,toți novatorii din timpul nostru au fost şi sunt tătari 
în limbă şi înistorie, când s-au silit a ne încredința că 
suntem fiii romanilor depe malul Tibrului şi ne-au îndatorit 
a vorbi latineşte. Nici un puristneolog nu poate întuneca 
adevărul istoric, pentru că adevărul acestaeste viața ce ne 
mişcă. Pe lângă izvorul istoric trebuie să mai ținemin seamă 
că norodul alcătuit din colonişti şi legionari, trezindu-se 
într-o țară cu păduri întinse, cu felurite zidiri ale naturii 
necunoscute lor, cu climă osebită, cu vecini duşmani 
înarmați şi străini dehaine, de limbă, de năravuri, silit de a- 


şi preface în totul viațaînlesnicioasă a Italiei şi a Galiei în 
viață aspră, muncitoare, aucăpătat alte idei, aplecări şi 
impulsie, şi-au prăpădit accentul dulce;prin urmare, 
dialectele felurite întrunindu-se, au mai sporit cu cuvinte 
nouă. Ce fac neologii din cuvintele născute odată cu 
românia...cuvinte ce nu sunt nici latine, nici grece, nici 
celtice, nici slavone?..Ce vor face din rădăcinile pelasge ca: 
iorum, hora, miros?... Cu cedreptate vor zvârli sau opri 
cuvântul codru, cuvânt nelatin, dar cese găseşte în limba 
franțuzească  veche?... glod, în limba spaniolă şialte 
multe?... Bucureştenii şi poeţii din Moldova zic astăzi: 
parfum... Ardelenii au osândit şi pe Petru Maior de slavon şi 
ne-au datlexicoanele ce le ştim. 

Acestea sunt temeliile istorice ale limbii şi a neamului. 
Fapta logică nu poate fi alta, decât o limbă compusă de mai 
multe elemente; toate aceste elemente au conlucrat a o 
produce, prin urmare nici unul nu e străin şi slavonismul 
este o nevoie istoricăpentru limba noastră precum 
germanismul, arabismul au fost nevoileistorice ale celorlalte 
limbi neoromane, pentru a se întregi. Scoatedin limba 
românească ramurile străine... unde e limba... unde 
eoriginalitatea ei?... Orice vom face, mirosul slavonesc are să 
rămâie;doară să ne hotărâm a adopta ex abrupto limba 
latină sau alta înloc. Slavonismul e strigoiul cu care ne 
sperie reformatorii; dar ni separe că reformatorii nu au 
învățat rolul slavonismului în limbanoastră; ardelenii şi 
bănățenii leapădă slavonismul, pentru că le-aufost urâţi 
sârbii ce le disputau dajmele bisericilor; noi lepădăm 
slavonismul pentru că urâm astăzi pe ruşi, însă cu toate 
aceste uri,slavonismul nu ne va lepăda şi el zice ca domnul 
Moldovei: „Dacăvoi nu mă vreți pe mine, eu vă vreau pe voi”. 
Precum în rânduiala psihologică, asemene şi în rânduiala 


materială a lumii şi a faptelor istorice sunt principuri ce se 
împoncişesc la întâia vedere, dar aceasta este orbirea 
duhurilor mici şi a vederilorscurte, ce nu văd mai departe 
decât la gardul lor şi îşi uimescmintea şi priceperea a chiti 
un lucru sau o chestie numai pe o parte. 


După socotința mea, rolul adevărațţilor învățați ce se vor 
îndeletnici cu filozofia va fi să se mărginească în definiția 
rânduielilorlimbii, statornicia sintaxei şi a ortografiei; iar 
alcătuirea,  întrebuințarea,  iscodirea sau depărtarea 
cuvintelor trebuie să rămâie proprietatea urechii, a bunei 
judecăţi ale scriitorilor. Codul limbii nupoate fi mai aspru 
decât cele politiceşti. Cuvântul, fie slav, fie turc,fie latin, ce 
se va români, are drit de împământenire, şi numaiobşteasca 
frământare şi nevoia pot să-i deie indigenatul, iar 
nuautoritatea fabricanţilor de sisteme. Oare elementul 
fundamentalgerman al limbii engleze îi necinstit, deşi limba 
englezească cuprinde multe cuvinte franceze, italiene, 
latine? 

Oamenii serioşi, ce privesc literatura ca complementul 
naționalităţii, sunt datori să se opuie puhoiului de sisiteme 
cuvântaşe şi acombate tendenţia literaturii cu cuvinte verzi 
şi stacojii ca frunzelecopacilor când le-a bătut bruma 
toamna, în loc de idei bune...ldeea bună aduce cuvântul... 
deşertăciunea sub cuvinte sturlubatice ce nu se leagă unul 
cu altul îi cangrena noastră... Le faux goutest toujours le 
faux gout! 

Întâi şi întâi, până a nu ne arunca în bolboacele etimologiei 
şi ale purismului, făcut-am de-amănuntul catagrafia 
bogăției sau asărăciei limbii? Şi al doilea, câți ne-am 
îndeletnicit cu chestii gramaticale şi cuvântale avut-am 


deplinele ştiinţe cerşute de asemeneobiect...? Să nu ruşinăm 
fudulia nimăruia, dar sub chip de învățaţi,multă neştiință se 
ascunde, mulți au zvârlit în sistemele lor cuvinteosândite 
străine, care ar putea dovedi de o baştină mult mai 
românădecât baştina osânditorilor. 

Când românii vor întorloca o societate serioasă, spre 
aşezarea şi dezbaterea chestiilor limbii, când vor pune pe 
izvod tot ce au, cândsocietatea aceea va încheia jurnal de 
toate cuvintele primite, indigenate, lepădate, înnoite sau 
învechite din țările unde se vorbeşteromâneşte, când se va 
aşeza sintaxa şi ortografia nu după placulfieştecărui, dar 
după duhul istoriei şi a originilor neamului, atunciliteratura 
îşi va lua zborul şi va fi expresia neamului. Însă, ce va fişi 
mai de folos încă, până atunci, ar fi să vie în ciuda 
pedanțţilor unsoi de Pascal, Racine să scrie în limba 
românească fie acea limbăpură sau pe slavonie în ţie, în ţio, 
în iune, în ciune, o carte de inimăşi de duh român... În 
acea zi pedanţii se vor şterge ca umbrele, cănimica nu 
omoară pedantismul ca o carte frumoasă, simplă, degust şi 
de idei. 

Reacţia în contra apucării literaturii de astăzi trebuie să vie 
judecata şi gustul se vor isca în ziua aceea în care vom 
înţelege căliteratura este pâinea zilnică a unui neam. Într- 
acea zi se va ridicafurtuna împrăştietoare a pedantismului; 
puţine scrieri vor scăpa;acele scrieri sunt ale oamenilor care 
s-au oprit pe marginea prăpastieinovatorilor, fără însă să se 
îmbrace cu totul cu mantaua limbiipoporale, tocmai ca 
oamenii ce înot între două ape... Unii, deşi numai 
tălmăcitori ai ideilor şi scrierilor străine, şi-au pus 
încalesilința a le traduce într-o limbă limpede şi înțeleasă, în 
care sistemele nouă îşi arată urechile când şi când ca o pată 
neagră pe opânză albă. Sunt încă câteva scrieri care 


dovedesc o presimţire demisia literaturii şi se deosebesc de 
operele pedanțţilor prin o mişcare slobodă, o aducere aminte 
de obiceiurile limbii, şi prin urmare au oacție morală pe 
cititori, dar sunt rari... Totimea literaturii seamănăo mozaică 
a căria pietricele, nepotrivite în flori şi mărime, nu suntunite 
cu ipsos, toate literaturile cunoscute s-ar putea scula şi 
zice:"Pagina aceasta-i a mea; ideea aceasta, schimosită şi 
desfrumusețită,o cunosc; fraza cutare îi furată din operele 
lui Lamartine, lui Dumas, lui Hugo, lui Byron, fila atâta, 
rândul al 5-lea sau 6-lea”. 

Departe de a împiedeca studia antichităţii şi mai ales acea 
latină, noi am îndemna din tot sufletul, căci acea studie îi 
baza dritului nostru istoric. Însă de la studia literală la 
aplicația ei la  stareanoastră este o prăpastie de 
şaptesprezece veacuri... Sunt mulți oameni dintre români 
care ştiu latineşte şi chiar numai latineşte; astanu-i de 
ajuns. Pe lângă latinească mai trebuie tactul care întorloacă 
trecutul cu ceasul de față, ca să le tălmăcească şi să 
înţeleagăduhul lucrurilor şi frământarea lumii. Învățaţii 
noştri latini s-auuitat în lumea nouă prin ocheana lumii 
vechi. Revărsarea popoarelor nouă a prefăcut pământul, 
hristianismul a prefăcut civilizația;srămâne numai a despica 
în interesurile şi civilizația de astăziinrâurirea vechimii şi 
măritişul ideilor, interesurilor popoarelor nouăcu tradițiile şi 
viața veche. 

Deci pentru românie, Tacit, Ovid, Virgil sunt ciceronii ce ne 
vor tălmăci viața romană şi ne vor introduce în viața 
română... din eisă luăm ce este dreapta clironimie a noastră, 
ca să o adăogim laavutul nostru; iar restul nu-i al nostru, îi 
un legatum al omeniriiîntregi, un muzeu unde toți intrăm 
fără a putea lua nimic. 


XIII 


Cer iertare de descrierea aceasta lungă, cer iertare pentru 
nevoia în care m-am aflat de a spune de trei şi patru ori tot 
acele lucruri şi acele idei, şi câteodată într-unlimbaj ce-l 
hulesc. Aşa de nenorocită este plecarea literaturii române şi 
aşa de întunecată minteanoastră, că aceste principii 
elementare ce sunt în alte țări o faptăvederată, de care nu se 
mai vorbeşte, ca şi de mişcarea pământului,seamănă a fi 
pentru noi lucruri din ceea lume; aiurea ar fi pedanteriesă 
zici că limba, literatura şi poezia sunt trei cuvinte identice 
aleuneia şi singură formulă... naționalitatea. Pentru noi, 
înecați înpedantism, este o noutate îndrăzneață de a le rosti, 
vrednică dehula învățațţilor şi legislatorilor Parnasului. După 
pilda lui Galilei,ce striga din închisoarea unde-l pusese 
pedanțţii vremii de pe atunce:”pururea se mişcă”, voi striga 
din Moldova, ca să se audă pesteMolna, peste Milcov, peste 
Carpaţi: limbile domnilor I.L.P. şi altoranu sunt limba 
românească şi literatura de astăzi nu-i 
literaturăromânească. 

O mare mâhnire simt; neologismul nesocotit aşa ne-a 
învălătucit, încât nu mai putem zice cele mai simple lucruri 
şi mai  obicinuite,fără amestecare de vorbe străine: 
deprinderea noastră de limbi şide lexicoane străine ne-a 
tăiat la rădăcină cuvintele şi idiotismuladevăratei limbii 


noastre, încât ne este mult mai uşor de a scri şivorbi 
franțuzo-româneşte şi italiano-româneşte, decât sadea 
româneşte;ne mirăm când un cuvânt român sau o locuție 
pământeană  picădin condeiul nostru. Cuvintele sunt 
țăruşele, idiotismul este marca, iar stilul este naționalitatea 
unei limbi. Mărturisesc neputințamea, deşi am cercat a 
arăta rana noastră, rămânând cu nădejde căPascalii, 
Volterii, Cornelii, Racinii români viitori vor găsi şi limba 
şistilul român, care le-am prăpădit. 


XIV 


Am zis că studia înțeleaptă a vechimii este de neapărată 
nevoie şi mai zic o dată. Două influenţe ale societății antice 
sub chip dedoi oameni deosebiți, ce se cheamă Virgiliu şi 
Ovidiu, sunt temelia caracteristică a aplecărilor românilor; 
deşi prefăcuţi de veacuri dupăduhul noului popor român, 
aceşti doi oameni înrâuresc poezia,obiceiurile, legislatura şi 
viața curată plugărească a neamului nostru. Ştiinţele, 
artele, religiile, precum şi limbile, au ieşit din 
sânulnoroadelor; în urmă au sosit poeţii, învățații, ce nu 
sunt alta decâtculegătorii, păzitorii şi lăţitorii iscoadelor 
obşteşti... Aşa păstoriiau descoperit rândul stelelor şi al 
vremilor, aşa pescarii au începutplutăria, aşa babele s-au 


îndletnicit cu buruienile de leac; aşa limba noastră făcută de 
popor s-a păstrat de el... Odată cu risipireaRomei se stinge 
civilizația în colonii; legioanele se ridică, învățațţii,care-s 
fricoşi ca şi alți oameni, deşi filozofi, părăsiră Dacia, şi 
rămânenumai poporul cel mic din sânge roman împrumutat 
în Italia, Galia şi Spania, cu o limbă felurită, ca şi sângele 
lui... Părăsirea Daciei de romani dădu noul popor pradă 
barbariei; de la al treileapână la al unsprezecelea veac, în 
care se mai liniştesc năvălirilepopoarelor, şi răsăritul 
Europei îşi ia o aşezare mai statornică; neamul român se 
mistuie sau de-abia se zăreşte în istorie când şi când.Însă în 
loc de a pieri, nenorocirile politice slujesc a întări 
neamul.Ele dezvoltă în urmaşii coloniilor o civilizație 
casnică, ce nu-i nicicivilizația Romei, nici barbaria hunilor, 
şi nasc limba, năravurile,duhul şi naționalitatea nouă 
română, pe risipurile agricole şi religioase ale societăţii 
vechi; un element nou, împrumutat oamenilordin Asia, 
adică  păstoria, element prăpădit în Grecia şi Italia 
dupăpravila nevoită a propăşirii civilizaţiei, se adaoge şi se 
tipăreşte înaplecările civilizației nouă a românilor. Aceste 
elemente se căsătorescşi produc o ființă nouă trecută prin 
botezul hristianismului. 

O căutătură repede în obiceiurile, tradițiile şi idiomul 
românilor ne-a întări ideea şi ne-a statornici adevăratele 
principii istorice.Istoria limbii noastre îi cuprinsă în 
perilipsîn războaiele neamurilordin Țara Ungurească şi din 
Ardeal în 1848 şi 1849. Mai mult decâtnoi, care suntem 
interesați de-a dreptul în dezbaterea pricinii acestor 
sângeroase întâmplări, învățații străini au cercat a se sui 
până la pricina pricinilor, însă unii numai au presimțit 
adevărul, alții,mai ales franțujii, după obiceiul lor de a lega 
toată mişcarea omenirii de înrâurirea franceză, n-au văzut 


alta în câmpiile ungureştidecât o urmă a gâlcevirilor 
filozofice şi revoluționare ale Parisului.Nici o chestie de la 48 
- la 49 n-a fost mai încurcată, mai sucită şimai împleticită 
de jurnalismul şi învățații franțuji ca chestianaționalităților. 
Pe vremea aceea ieşise la iveală o geografie, o istorie, în care 
toate limbile, şi toate poveştile se loveau în capete, fără ca 
românii, slavii şi maghiarii să-şi poată cunoaşte 
idioamele,năravurile, numele şi țara. 

Ştiinţa oficială, ca şi jurnalismul, îneca fortuna noastră în 
fortuna Apusului, tot după acea fală franceză nemărginită, 
ce vedeFranța în tot şi peste tot. 

Limbile, numele popoarelor Răsăritului, duşmăniile ce le 
despărțeau, precum şi istoria lor, sunt necunoscute 
Apusului. De aceea jurnaliştii, învățații şi diplomaţii se 
rătăciră, iar un român, un maghiar şi unslav, care-şi cunosc 
țările lor şi inima neamurilor, vor găsi în elînsuşi cauza 
acestor războaie; întinderea ideilor moderne îi mărginităpe 
țărmurile Dunării, îi mărginită în puţine capete din treptele 
demai sus; iar lupta a pornit din bordeie. Două rânduri 
dintr-un cântecdin Ardeal care ne-a îndrepta la izvorul 
întâmplărilor de la 48: Horia bea şi veseleşte,Ţara plânge şi 
plăteşte. 

Războaiele neamurilor sunt cuprinse în aceste două 
rânduri. Nu am nevoie a face românilor monografia 
cântecului acestuia;feciorii acelor ce cântau pe la 1782 
„Horia bea şi veseleşte”, ciobani de la Abrud, plugari şi 
feciori de popi, începură în 1848 războiul totcu acest cântec. 
Cântece de asemene fire se cântă de 15 veacuri pemalurile 
Tisei, Dravei şi Dunării şi sunt prințipul necunoscut 
alApusului. 

Toată ideea politică şi socială a lui Koşut de a amesteca 
toate  naționalitățile Ungariei în singura naționalitate 


maghiară picăînaintea îndărăpniciei întemeiată pe poezie şi 
pe obiceiuri aromânilor şi a slavilor. Koşut îşi sprijinea 
sistema, ca toți făcătoriide sistemă, pe o logică ce i se părea 
dreaptă şi totodată cu putereadministrativă, cu tunuri şi cu 
ştandarul, adică spânzurătoarea.La logica lui Koşut, românii 
şi slavii opuneau altă logică şi ziceau:"dovedeşte-ne că limba 
ungurească îi mai frumoasă decât a noastrăşi vom vorbi 
ungureşte; dovedeşte-ne că-i mai cinstit a se chemalanoş în 
loc de Ion sau Ivan, şi ne vom chema şi noi lanoş”. 


Aşadar, fără a depărta în totul înrâurirea apusului în 
întâmplările lumii noastre, începutul lor este în noi. 
Legătura politică şi socialăa românilor, slavonilor şi 
maghiarilor au fost ura şi dritul istoric.Nimică nu poate 
tălmăci puterea urii neamurilor decât studiilenăravurilor, 
idiomurilor, tradițiilor şi muzicii fieştecărui neam;această 
studie cuprinde toată istoria, originile popoarelor, 
psihologia, literatura, prefacerea ideilor dintr-un neam în 
altul şi de la unneam la alt neam întemeind şi născând 
deosebire naționalităților. 

Acea studie în scurt se cuprinde în poezie, în muzică şi în 
idiom; cucât popoarele sunt mai departe de civilizație, cu 


atâta obiceiurile,tradiția şi poezia au mai multă putere. 
Neamul român încă îi în faza tradiţiilor. Să ne uităm la 
formele civilizaţiei; întâi este familia ce se statorniceşte, al 
doilea familiace se preface în neam şi al treilea neamul în 
popor; cu neamul seîncepe limba şi poezia. În ziua când 
istoria se preface în cronică,poezia îşi întinde aripile şi 
zboară sau se preface în poezie literară.Spre a găsi dar 
temeiurile limbilor, îi de nevoie de a se întoarceînapoi şi a 
lua limba în gura celor ce au făcut-o, pentru că atunceeste 
expresia a neamului întreg, şi literatorii, sub pedeapsă de a 
sedepărta cu totul de originile limbii, sunt siliți la o 
asemenea studie.Să luăm, de pildă, un cântec vechi. 
Tradiţia locului sau tradițiaomenirii, trecută din neam în 
neam, cântată spre ajutorința aducerii-aminte, cântecul 
acela trece din veac în veac, încărcându-se încălătoria sa de 
fapte şi de idei nouă, păstrând însă o formă rapidă,strânsă, 
totodată istorie şi poveste; căci limba obştească stă într- 
ocumpănă cu civilizația; poporul în toate treptele sale 
înfăţişează ototime, unde toate nevoile, interesurile şi 
patimile se acufundă.Încet câte încet neamul se preface în 
popor sau nație; bogăţiileparticularnice şi dignităţile îşi fac 
loc; treptele se deosebesc maitare; civilizația în marşa ei 
progresivă modifiază limba şi năravurile;istoria uită de unde 
a pornit, nu se mai amestecă cu tradiţiile şi cunăravurile 
spre tălmăcirea faptelor; şi stă un minut la punctul acela 
unde viața tradițiilor se preface în viață istorică, şi 
limba,năravurile şi aplecările se întipăresc în sufletul unui 
neam. Tocmai(la) acel punct suntem astăzi; dacă vom călca 
sănătos şi dupălogică, vom avea limbă şi literatură, precum 
şi originalitatea noastră;dacă, dimpotrivă, vom alerga după 
visurile pedanțţilor, vom rămâneîn patosul unde ne găsim. 

În învățătura năravurilor, muzicii şi a poeziei ne vom putea 


încredința de originile limbii noastre, de naşterea 
naționalității neamului român, de fireştile noastre aplecări şi 
de luptele ce coloniile romane au petrecut până a se preface 
în sfârşit din romani înromânii de astăzi. Dacă acea 
învățătură ne-a dovedi că elementulde baştină latin, 
elementele celtice şi mai târziu  mongoale şi 
slave,amestecându-se, au dat viață unui nou neam, apoi 
latinismul purpică de la sine, şi vom fi încredințaţi că 
literatura trebuie să serazeme pe toate elementele care au 
intrat în limbă şi în neam.Latinii ne trebuie, cum am zis, ca 
o introducere în viața noastră. 

